ЎзА - Масалага масъулият билан ёндашиш муаммоларни ижобий ҳал этишга хизмат қилади\n21.07.2018 17:20 Чоп этиш версияси\nЖиноятчиликни бартараф этиш ва ҳуқуқбузарликлар профилактикаси, унга қарши курашишнинг долзарб масалалари муҳокама этилган йиғилишда Республика комиссияси ва 4-минтақавий Ишчи гуруҳи аъзолари, сенатор ва депутатлар ҳамда масъул идоралар, ҳуқуқни муҳофаза қилувчи органлар, давлат ва жамоат ташкилотлари раҳбарлари ҳамда оммавий ахборот воситалари вакиллари иштирок этди.\nЙиғилишда Ишчи гуруҳ томонидан Навоий вилоятида жорий йилнинг олти ойида жиноятчиликнинг барвақт олдини олиш ва ҳуқуқбузарликка қарши курашиш борасида амалга оширилган ишларни ўрганиш натижалари таҳлил этилди.\nХусусан, ўтган давр мобайнида вилоятда жиноятчилик ва ҳуқуқбузарликлар профилактикаси, уларга қарши курашиш борасида муайян ишлар амалга оширилган. Вилоятнинг жиноят кўп содир этилган 10 та маҳалласи танланиб, жиноятчиликнинг барвақт олдини олиш ва ҳуқуқбузарликка қарши курашиш борасида мазкур маҳаллаларни “намунавий маҳалла” га айлантиришга қаратилган “Йўл харита” лари ишлаб чиқилган. Шунингдек, вилоятдаги 305 та маҳалланинг 107 тасида биронта ҳам жиноят содир этилишига йўл қўйилмаган.\nБундан ташқари, вояга етмаганлар, ишламайдиганлар, илгари судланганлар, аёллар ва ёшлар томонидан жиноят содир этилиши ҳолатлари ҳам сезиларли даражада камайган.\nБироқ ютуқлар қаторида вилоятда айрим йўналишларда камчиликлар ҳам борлиги аниқланган. Хусусан, жиноятчилик хавфини эрта ниқлаш ва унинг келиб чиқишини бартараф этиш, ҳуқуқбузарликка қарши курашиш борасида секторлар фаолияти ҳамда давлат ва жамоат ташкилотларининг ўзаро ҳамкорлиги тўғри йўлга қўйилмаганлиги оқибатида вилоятда ўлим билан боғлиқ йўл-транспорт ҳодисалари, Кармана ва Конимех туманларида безорилик, Учқудуқ шаҳрида автотранспортни олиб қочиш, Нурота ва Хатирчи туманларида товламачилик каби жиноятларнинг кўрсатгичи ошган.\nВилоятдаги 305 та маҳалланинг 198 тасида жиноятлар содир этилиб, 52 тасида криминоген вазият ва жиноятлар тўлиқ таҳлил қилинмаганлиги, профилактика инспекторларини тайинлашда уларнинг малакаси, тажрибаси, меҳнат стажи ва ҳудуддаги мавжуд вазият тўлиқ инобатга олинмаганлиги, куч ва воситалар тўғри тақсимланмаганлиги олиб борилаётган кенг кўламли тадбирлар самарадорлигига салбий таъсир кўрсатганлиги боис жиноятларнинг ошишига йўл қўйилган.\nСодир этилган 6 та қасддан одам ўлдириш жиноятининг 1 таси оила-турмуш муносабатлари доирасида келиб чиққан жанжаллар оқибатида юзага келган.\nБу эса ўз ўрнида маҳалла, айниқса, хотин-қизлар қўмитаси ва бошқа мутасадди идораларнинг ички ишлар органлари билан жиноятчиликнинг барвақт олдини олиш ва ҳуқуқбузарликка қарши курашиш борасидаги ҳамкорлигини янада кучайтиришни тақозо этмоқда.\nЖамиятда оила муқаддаслиги ҳамда маънавий-ахлоқий қадриятларни мустаҳкамлаш борасидаги тушунтириш ва тарбиявий тадбирлар етарли даражада олиб борилмаганлиги сабабли, 12 оила қонуний никоҳдан ўтмасдан шаръий никоҳ асосида яшаб келаётгани маълум бўлди.\nВилоятда фуқароларнинг ўз жонига қасд ёки суиқасд қилиш ҳолатларининг олдини олиш юзасидан давлат органлари ва жамоат ташкилотларининг ҳамкорликда амалга оширган чора-тадбирларига қарамай бундай нохуш ҳолатлар ўтган йилнинг шу даврига нисбатан 16 тага ошган.\nШунингдек, йиғилишда ички ишлар идоралари ва маҳалла тизимининг ўзаро ҳамкорлиги самарали тарзда йўлга қўйилмагани, коллеж ўқувчиларини таълимга тўлиқ жалб қилиш чоралари кўрилмагани қайд этилди.\nВилоятда ёшларни иш билан таъминлаш мақсадида ўтказилган 44 та меҳнат ярмаркасида иштирок этган ёшларнинг фақат 16,1 фоизи ишга жойлаштирилган.\nШу билан бирга, соғлиқни сақлаш муассасалари ҳисобида турган аксарият гиёҳвандлар, ичкиликка ружу қўйганлар ва тажовузкор руҳий касалларнинг мажбурий даволаниши таъминланмаган. Бу борада, ҳали ечимимни кутаётган масалалар талайгина эканлиги аён бўлмоқда.\nВилоятда ушбу тоифадаги шахсларни даволаш учун фақат Кармана туманида 60 ўринли наркология диспансери мавжуд холос. Ваҳолангки, воҳада мингдан ортиқ гиёҳвандлик иллатига чалинган фуқаролар доимий рўйхатда туради.\nАйни пайтда, дорихоналарда “лирика”, “ соннат” ва “ трамадол” каби психофаол ҳисобланган дори воситалари билан қонунга хилоф равишда савдо қилувчи шахсларни аниқлашга қаратилган тадбирлар ўтказилмагани боис, ёшлар ўртасида мазкур воситани “лаззат” манбайи сифатида фойдаланишига ўз-ўзидан имконият яратилмоқда.\nЙиғилиш якунида ҳудудларда жиноятчиликнинг барвақт олдини олиш ва ҳуқуқбузарликка қарши курашиш бўйича Республика комиссияси ҳамда халқ депутатлари Навоий вилоят Кенгашининг қўшма қарори қабул қилинди.\nЙиғилишда Республика комиссияси раиси, Ўзбекистон Республикаси Олий Мажлиси Сенати раиси Н.Йўлдошев, Ўзбекистон Республикаси Бош прокурори ўринбосари Э. Юлдашев, Навоий вилояти ҳокими Қ.Турсунов иштирок этди.


Ўзбекистоннинг бой тарихий, илмий ва маданий мероси Туркия оммавий ахборот воситалари нигоҳида\nИСТАНБУЛ, 8 июнь. /«Дунё» АА/. Туркиянинг «Kerkük’ün SESİ» газетасида журналист Я.Гюнгоранинг «Хивани кўрмасдан қайтманг!» ва «Ўзбекистон — очиқ чеҳрали инсонлар юрти» сарлавҳали мақолалари чоп этилди, деб хабар бермоқда «Дунё» АА мухбири.\nҲар иккала мақолада Ўзбекистоннинг бой тарихий, илмий ва маданий мероси атрофлича қаламга олинган.\nХусусан, «Хивани кўрмасдан қайтманг!» сарлавҳали мақолада муаллиф ўқувчиларни ўзининг Хива бўйлаб саёҳати тафсилотлари билан таништирган. Унинг қайд этишича, туркий оламнинг замонавий дунёдаги ўрнини тўла англаш учун Хиванинг тарихий диққатга сазовор жойларини зиёрат қилмоқ лозим.\n«Ўзбекистондаги саёҳатимизни навбатдаги манзили Хива бўлди, Орол денгизининг жанубидаги бу эртакмонанд шаҳар Шарқда ҳам, Ғарбда ҳам чўллар билан ўралган бўлса-да, кўҳна кентнинг гўзаллиги бизни ўзига жалб қилди, - деб ёзади муаллиф. - Хоразмшоҳлар давлати даврида ташкил этилган шаҳар тахминан 2000 йиллик тарихга эга. Тарихий шаҳар Ичан қалъа деворлари билан ўралган. Бугунги кунда Хива шаҳри аҳолисининг сони юз мингга яқиндир. Урганч ва Хива шаҳарларини ўз ичига олган Хоразм вилояти шеваси турк тили шевасига жуда ҳам яқин».\nМуаллиф ўқувчиларга Хива шаҳри номи қаердан келиб чиққани тўғрисидаги тарихий маълумотларни ҳам тақдим этган. «Маълумотларга кўра, Хива номи Нуҳ пайғамбарнинг ўғли Сом билан боғлиқ. Сом ўз қавмини қутқариш учун чўлга йўл олади ва узоқ сафардан сўнг бир минтақага келади. Атроф чўл бўлганлиги учун улар сувсиз қолади. Сом у билан бирга сафарга чиққанларга қудуқ қазиш учун жой кўрсатади, бироз қазигандан сўнг тоза сув чиқади. Сув топилганидан севинганлар «Хей-вак» (ширин сув) дея шодланишади. Вақт ўтиши билан бу сўз Хива шаклига кўчади», - деб ёзади нашр.\nХива мадрасалар шаҳридир. Ўнлаб иншоатлар ичидаги Муҳаммад Аминхон мадрасаси Ўрта Осиёнинг энг катта мадрасаси ҳисобланади. У 1850-1854 йиллар оралиғида ўша даврнинг ҳукмдори Муҳаммад Аминхон томонидан барпо этилган.\nМуаллифнинг ёзишича, Хивада зиёрат қилиш керак бўлган жойлар жуда кўп. Жумладан, «Аёз қалъа», «Тупроқ қалъа» ва «Қизил қум чўли» ана шундай қадамжолардир. «Ичан қалъа томон юрсангиз баландлиги 7 метр ва узунлиги 2 минг 200 метр масофали ҳимоя учун лойдан қурилган деворлар сизни қарши олади. Қалъа ичида 54 та тарихий обида, 360 хонадон мавжуд», - дея қайд этилади мақолада.\n«Хива шаҳридаги обидаларнинг барчаси қадимий. Тарихий тор кўчалар ва бу ердаги одамлар ҳудди тарихий муҳитда яшаётгандек», - деб ёзади журналист Я.Гюнгора.\n«Kerkük’ün SESİ» газетасида чоп этилган «Ўзбекистон — очиқ чеҳрали одамлар юрти» номли мақолада эса мамлакатимизнинг бой тарихий мероси, муқаддас зиёратгоҳлар, халқимиз самимияти ва жаҳонда давом этаётган пандеямиянинг республика иқтисодиётига таъсирини юмшатиш борасида амалга оширилаётган диққатга молик ишларга алоҳида эътибор қаратилган.\nМақолада бутун дунё коронавирус билан курашаётган бир даврда Ўзбекистон ўз ҳудудида ушбу касаллик сонининг камлиги, ижтимоий-иқтисодий соҳада ташлаётган дадил қадамлари билан жаҳон жамоатчилиги эътиборини тортаётгани маълум қилинган. Нашрнинг эътироф этишича, “мамлакат раҳбари Шавкат Мирзиёев бошлаган ислоҳотлар ҳар соҳада эътиборни тортмоқда. Ўзбекистон пандемия даврида ҳам хавфсиз сайёҳликни таъминлаш борасида ҳар томонлама кафолат бермоқда. Ўзбекистонда нафақат кўплаб меҳмонхоналар, балки аҳоли учун ҳам ранг-баранг уй-жойлар қурилиши жадал давом этмоқда».\nУ Бухоро ва Самарқанд бўйлаб саёҳати хусусида тўхталар экан, ушбу тарихий шаҳарларда ўзини худди минг бир кеча эртаклари қаҳрамонларидек ҳис қилганини таъкидлайди. «Мамлакат катта тарихий аҳамиятга эга бўлган маданият ўчоғи ҳисобланади, - деб ёзади муаллиф. - Илм-фан аҳли, санъаткор ва алломалари билан тарихга муҳр урган бу шаҳарлардаги ислом меъморчилиги энг юксак даражада эканлигига амин бўласиз. Бухоро ва Самарқанд шаҳарлари ислом маданиятининг ўчоғидир”.\nОзарбайжон телевидениесида Ўзбекистонда ...\nОзарбайжоннинг ITV ижтимоий телеканалининг «Хайрли тонг, Озарбайжон» («Sabahın xeyr Azərba...


Саҳобий бўлинг: Чўғни чангаллаганлар (8)\nBy Зубайр Исмоил on 05/09/2019 МАҚОЛАЛАР САҲОБИЙ БЎЛИНГ\nУшбу бобни ниҳоялашдан аввал бир нарсага тезгина ишора қилиб ўтмоқчиман. У ҳам бўлса, баъзи домлалар саҳобалар борасида ўта муболағали гапларни айтиш билан бу муаммони янада катталаштириб юборишади. Ўша муболағалар, балки, умуман саҳиҳ бўлмаслиги мумкин, уларни эслаб ўтиш мутлақо керак эмас. Аслида, саҳобалар ҳақида саҳиҳ бўлган ривоятларгагина чекланишнинг ўзи кифоя қилади. Саҳобайи киромларни улуғлашимиз учун улар муболағаларга муҳтож эмаслар, улар ўзларининг ҳақиқий ҳолатлари билан улуғ кишилардир. Мисол учун: Баъзи домлалардан эшитиб қоламизки, улуғ саҳобий Холид ибн Валид разияллоҳу анҳуга душманларидан бири қадаҳда заҳар берганда, у киши ўша душманига Аллоҳ азза ва жалланинг исми билан қилинган иш зарар бермаслигини исботламоқчи бўлиб: «Исми сабабли ҳеч қандай зарар етмайдиган Аллоҳнинг номи билан», деб туриб, заҳарни ичиб юборади ва у кишига ҳеч қандай зарар етмайди. Субҳоналлоҳ! Бу ривоят саҳиҳ эмас, балки, суннатга хилоф ҳамдир. Чунки Холид ибн Валид разияллоҳу анҳу сабабларни ушлаши керак эди. Заҳарни ичиб юбориб, нажотни талаб қилиши эса мақсадга зиддир. Зеро, Расулуллоҳ саллаллоҳу алайҳи ва саллам заҳарланган қўйдан еганларида у кишига унинг заҳарлангани хабар берилгач, чайнаб турган бир парча гўштни ютиб юбормасдан, чиқариб ташладилар. У киши Расулуллоҳ бўлиб, Аллоҳ у кишини сақлаши аён бўлатуриб, сабабларни ушлаш учун шундай қилдилар. Ва мана шундай йўл тутишимизни Расулуллоҳ саллаллоҳу алайҳи ва салламнинг ўзлари бизга таълим берганлар. Саҳобалар ҳақида ҳам айтишимиз лойиқ бўлган гап шу, аслида. Зеро, саҳобий барча сабабларни тўлиқ ушлайдиган, равшан йўл устида юрадиган кишидир. Токи келажакда кимдир: «Исми сабабли ҳеч қандай зарар етмайдиган Аллоҳнинг номи билан», деб айтиб заҳар ичиб, бу билан мен Холид разияллоҳу анҳуга тақлид қилмоқдаман, демаслиги учун ҳам бу гап асло айтилиши керак эмас.\nГоҳида эса, бу муболағалар ҳақиқат бўлиши ҳам мумкин. Яъни у ҳақиқатда содир бўлган, баъзи саҳобалар учун хос кароматлар бўлиши мумкин. (Каромат деб, бирор саҳобий ёки солиҳ киши тарафидан қасд қилинмаган ҳолда содир бўлган одатдан ташқари ишга айтилади.) Айнан шу нуқтага эътибор қаратиш жуда ҳам муҳим: яъни, саҳобий бир ишни бир-икки-уч марта қайта-қайта бажаришни қасд қилмайди. Бу нарса у кишига Аллоҳ таоло икром ва ҳадя ўлароқ тортиқ қилган нарса бўлиб, улар бу кароматни такрорлашга қодир эмас, фақат Аллоҳ азза ва жалла хоҳласагина қилишлари мумкин.\nБунинг мисоли: Умар ибн Хаттоб разияллоҳу анҳу Мадинада туриб: «Эй қўшин, тоққа чиқ!» деб нидо қилганида, Мадинадан минглаб чақирим масофада турган мусулмонлар қўшини уни эшитади. Мана шу Умар ибн Хаттоб разияллоҳу анҳунинг кароматидир. Лекин сиз бундай қилишингиз шарт эмас. Бунақа ишни ижтимоий тармоқ ё телефон ё сунъий йўлдош орқали амалга оширишингиз, ёки барча замонавий технологиялардан фойдаланиб қилишингиз мумкин. Мазкур хитоб қилиш эса фақатгина ўша ҳодисада Умар ибн Хаттоб разияллоҳу анҳу учун хос каромат бўлган, кейинчалик бошқа бирортаси билан бу ҳодиса қайта такрорланмаган. Умар ибн Хаттоб эса ҳаёти давомида барча сабабларни тутиб, замонасининг аҳли фойдаланадиган чопарлар хизматидан фойдаланиб, яшаб ўтди. Шунинг учун ҳам домлалар шу каби кароматларни ҳикоя қилиб берар эканлар, одамларга бу ҳодиса фақатгина бир марта бўлиб ўтган жуда ҳам хос иш эканини баён қилиб, тушунтиришлари керак. Онда-сонда бўлиб турадиган кароматларни ҳисобга олмаганда, барча саҳобаларнинг ҳаёти ушбу борлиқда мустаҳкам бўлган илоҳий суннатлар ва қонунлар асосида кечди.\nГоҳида эса бу мубоғалар ҳақиқий бўлиши, лекин ўша муболаға саҳобийдан қабул қилинмаган, яъни саҳобаларнинг барчалари бунга хилоф қилган ё Расулуллоҳ саллаллоҳу алайҳи ва саллам ўша саҳобийни бу каби муболаға қилишдан қайтарган бўлишлари мумкин. Бунга мисол: Абу Зар разияллоҳу анҳу зуҳдининг ўта кучлилиги. У киши мол тўплашнинг бир кунлик эҳтиёждан ортиқ бўлган ҳар қандай турини бойлик орттириш деб ҳисоблар, ҳатто закоти берилган тақдирда ҳам, шундай эътиборга олар эди. Маълумки, саҳобаларнинг барчаси бундай фикрда бўлишмаган, балки бу масалада Абу Зарга хилоф қилганлари бир қанча эди.\nБошқа мисол: Абдуллоҳ ибн Амр ибн Ос разияллоҳу анҳумо оёқлари қавариб кетгунча таҳажжуд намози ўқир, Қуръонни ҳар тунда хатм қилар, узлуксиз рўза тутар эди. Ҳатто Расулуллоҳ саллаллоҳу алайҳи ва саллам уни бу ишидан қайтариб, ибодатда мўътадил бўлишга буюрдилар. Яъни бир кун рўза тутиб, бир кун оғзи очиқ юришга амр қилдилар. Зеро, мана шу энг оз миқдордир. Балки, бошланишида бир ойдан фақат уч кун рўза тутишга, шундан сўнг ҳафтада икки кун тутишга, сўнгра бир кун тутиб, бир кун тутмасликка, мусҳафни эса ҳар ойда ё ҳар ҳафтада ё ҳар уч кунда бир марта хатм қилишга, бундан озайтирмасликка буюрдилар. Ана шу Набий саллаллоҳу алайҳи ва саллам белгилаб берган қоидалардир. Шундан кейин мен таҳажжуд намози ҳақида дарс ўтатуриб: «Биродарлар, Абдуллоҳ ибн Амр ибн Ос разияллоҳу анҳумо туни билан намоз ўқир, Қуръонни ҳар куни хатм қилар, ҳар куни рўза тутар эди», десам, олдимда ўтирган кишининг юз ифодасида «Ҳар куни рўза тутишим, ҳар кеча таҳажжудда Қуръонни хатм қилишим, умуман, у инсонга тақлид қила олишим имконсиз», деган маънони уқасиз. Шунинг учун ҳам ўша амални қилган саҳобанинг бу иши Расулуллоҳ саллаллоҳу алайҳи ва саллам суннатларига мос келганми ёки у зот уни бу ишидан қайтарганларми, буни билишингиз шарт. Агар ман этган бўлсалар, бу ишни ўзим учун намуна қилиб олишим тўғри бўлмайди.\nГоҳида эса, муболағалар ҳақиқий, саҳобалар ҳақиқатда қилган ва ундан қайтарилмаган ишлар бўлишлари мумкин. Лекин сиз даъватчи ўлароқ кимга хитоб қилаётганингизни англашингиз керак. Балки сизни тинглаётган киши эндигина ибодатга киргандир. Сиз уни машаққатга солиб қўймаслигингиз, у қила олмаслигини аниқ билганингиз амалларни тақдим этмаслигингиз лозим. Зеро, домла ҳикматли бўлса, тингловчисининг шахсиятига муносиб бўлган ҳикояларни айтади. Ана шу биз мақсад қилган нарсадир. Саҳобаларни, уларнинг амалларини ўта қилиб муболағали таърифлашлар – хоҳ асосли, хоҳ асоссиз бўлсин – баъзи кишиларнинг саҳобалар инсон зотидан эмас, уларда биздаги хоҳиш-истаклар йўқ, шунинг учун уларга тақлид қила олмаймиз, деган хаёлга боришига сабаб бўлади.\nAvvalgi maqolaРамазон суҳбатлари | #3 | Ростгўй бўлинг | Шайх Мустафо Адавий\nKeyingi maqola Қуръони карим тафсири | 4-дарс | Масад сураси | Шайх Содиқ Самарқандий


Бу ҳақда Президентимизнинг 2017 йил 3 февралдаги «Маҳалла институтини янада такомиллаштириш чора-тадбирлари тўғрисида»ги фармони ижросига бағишлаб ўтказилган ўзини ўзи бошқариш органлари фаолиятини мувофиқлаштириш бўйича вилоят кенгашининг кенгайтирилган йиғилишида маълум қилинди.\nВилоят ҳокимининг ўринбосарлари, бошқарма ва ташкилот раҳбарлари, шаҳар, туман ҳокимлари, уларнинг ўринбосарлари, прокурорлар, ички ишлар ва давлат солиқ инспекцияси раҳбарлари, хотин-қизлар қўмиталари раислари, халқ қабулхоналари мудирлари иштирокида ўтказилган йиғилишни фуқароларнинг ўзини ўзи бошқариш органлари фаолиятини мувофиқлаштириш бўйича вилоят кенгаши раиси, вилоят ҳокими Э.Солиев бошқарди.\nЙиғилиш кун тартибидаги масала юзасидан Фуқароларнинг ўзини ўзи бошқариш органлари фаолиятини мувофиқлаштириш бўйича Республика кенгаши раисининг биринчи ўринбосари Шавкат Жавлонов маъруза қилди.\n– Президентимиз ташаббуси билан Фуқароларнинг ўзини ўзи бошқариш органлари фаолиятини мувофиқлаштириш бўйича республика кенгаши ҳамда ҳудудий кенгашларининг ташкил этилиши маҳалланинг жамиятдаги ўрни ва мавқеини оширишда муҳим аҳамиятга эга бўлди, – дейди Шавкат Жавлонов. – Бу иш изчил давом эттирилмоқда. Биргина жорий йилнинг ўтган даврида маҳалла тизими ишини самарали ташкил этиш бўйича Ўзбекистон Республикаси Президентининг битта фармони, Вазирлар Маҳкамасининг 3 та қарори, Олий Мажлис Сенати Кенгашининг 2 та қарори қабул қилинди. Маҳалла ходимларини моддий ва маънавий қўллаб-қувватлаш, йиғин раисларининг мавқеини кучайтириш, ваколатларини кенгайтириш, давлат ва жамоат ташкилотлари билан ҳамкорлигини самарали ташкил этишга устувор вазифа сифатида эътибор қаратилаётир.\nДавлатимиз раҳбари ташаббуси билан кенгашлар ҳамда фуқаролар йиғинлари учун кадрларни тайёрлаш, уларнинг касбий билим, кўникма ва малакасини ошириш, кадрларни маҳалла бошқаруви жараёнига қайта тайёрлаш мақсадида Тошкент давлат юридик университети ҳузурида Фуқароларнинг ўзини ўзи бошқариш органлари кадрларини тайёрлаш институти ташкил этилмоқда. «Мурожаатлар билан ишлаш, аҳоли муаммоларини аниқлаш ва ҳал этишда маҳалла институтининг Халқ қабулхоналари ва секторлар билан ўзаро ҳамкорлиги тартиби тўғрисида»ги Низом лойиҳаси ишлаб чиқилди. Унда, «маҳалла – сектор – Халқ қабулхонаси – маҳалла» принципи асосида ҳамкорлик тизими шаклида иш юритиш белгилаб берилди.\nБуларнинг ҳаммаси маҳаллага яратиб берилаётган имкониятдир. Бугунги кунда қайси маҳаллада бу имкониятлардан фойдаланиб, иш тўғри ташкил этилган, фуқаролар билан ҳамкорлик ўрнатилган бўлса, ўша ерда ҳамжиҳатлик, меҳр-оқибат муҳити ҳукм сурмоқда, кўнгилсиз ҳолатларга йўл қўйилмаяпти.\nХусусан, йилнинг ўтган даврида вилоятдаги фуқаролар йиғинлари фаоллари томонидан 214 минг нафардан ортиқ оилалар билан мулоқотлар ўтказилиб, аниқланган муаммоларнинг 93 фоизи давлат ва жамоат ташкилотлари билан ҳамкорликда бартараф этилди.\nЭнг муҳими, маҳаллалар томонидан 564 та оилаларнинг низоларига барҳам берилди. 148 та оилалар ажралиб кетишдан сақлаб қолинди.\nҚишлоқ аҳлининг китобга бўлган эҳтиёжини қондириш учун 34 та маҳалла идоралари хизмат биноларида кутубхоналар ташкил этилган. Улардан 23 минг 800 нафардан кўпроқ киши фойдаланаётир.\nҚишлоқ аёлларини иш билан таъминлашга катта эътибор берилаётир. Шу мақсадда «Обод қишлоқ», «Обод маҳалла» дастурлари доирасида қатор қишлоқларда тикувчилик корхоналари барпо этилди. Хотин-қизларни касб-хунарга ўргатиш мақсадида 31 та маҳаллада тикувчилик ўқув курслари фаолияти йўлга қўйилди.\nБироқ вилоятдаги шаҳар ва туман кенгашларининг барчаси фуқаролар ўзини ўзи бошқариш органлари фаолиятини такомиллаштиришда ўзларига берилган ваколатдан етарли фойдаланмаяпти. Натижада маҳалла фаолиятини такомиллаштириш бўйича дастурда белгиланган вазифаларни амалга оширишда жиддий камчиликларга йўл қўйилмоқда.\nЙиғилишда ижтимоий муҳитга салбий таъсир кўрсатувчи ҳолатларнинг олдини олиш, улар юзага келишига имкон бераётган сабаб ва шароитларни ўрганишда маҳалла раислари, хотин-қизлар билан ишлаш ва оилаларда маънавий-ахлоқий қадриятларни мустаҳкамлаш бўйича мутахассис, профилактика инспектори ҳамда унинг жамоат тартибини сақлаш бўйича ёрдамчиси билан ҳамкорлик етарли даражада ўрнатилмаганлиги жиддий танқид қилинди.\nБаъзи жойларда профилактика инспектори ёрдамчи штатига кадрлар танлашда етарли эътибор берилмаётир, ҳатто ушбу штатга бошқа ҳудудларда яшайдиган кишилар ишга қабул қилингани учрайди.\nБарча профилактика инспекторлари ўзи ишлайдиган жойда турар жой билан таъминланган бўлсада, айримларининг бу уйда яшамаётганлиги маҳалла ҳаётини тўлиқ билмасликларига сабаб бўлаётир.\nАйни шу омиллар туфайли жорий йилнинг ўтган даврида 59 та маҳаллада, шу жумладан, Жиззах шаҳрида 11 та, Зоминда 9 та, Шароф Рашидов, Ғаллаорол туманларида 6 тадан, Арнасой, Зарбдорда 5 тадан, Форишда 4 та, Дўстлик, Мирзачўлда эса 3 тадан маҳаллаларда жиноятчилик кўпайди. Ёки бўлмаса, носоғлом диний ғоялар таъсирига тушиб қолган оилалар сони вилоят бўйича 2018 йилнинг шу даврига нисбатан 14 нафарга камайган бўлсада, Арнасойда 23 тага, Дўстликда 31 тага, Бахмалда 18 тага, Зоминда 4 тага ошди.\nБугунги кунда вилоятда жами 30 минг 573 фуқаро хорижий давлатларга турли сабаблар билан чиқиб кетган. Бироқ уларнинг нима мақсадда кетгани, нима билан шуғулланаётгани айрим фуқаролар йиғинларини қизиқтирмаётир.\nТаҳлиллар туман, шаҳар кенгашлари томонидан фуқаролар йиғинларига етарли даражада услубий-амалий ёрдам берилмаётганлигини кўрсатаётир. Масъул ходимларнинг ишларини мувофиқлаштиришнинг аниқ тизими яратилмаган. Бу эса амалга оширилаётган ишларнинг самарасизлигига олиб келмоқда.\nЙиғилишда мавжуд камчиликларни бартараф этиш, фуқаролар ўзини ўзи бошқариш органлари фаолиятини мувофиқлаштириш бўйича шаҳар ва туман кенгашларининг фаолиятини кучайтириш юзасидан аниқ чора-тадбирлар белгиланди.\n✔ 9625 🕔 12:48, 12.04.2019


САМОВИЙ ЖИСМЛАРНИНГ ҲАРАКАТИ - Mehrob.uz\nҚУРЪОН ҚОРИЛАРИНИНГ ҚАДР-ҚИММАТИ\nМақолалар access_time11-июль 2017, 11:09\nКунлардан бир кун қориларнинг султони Ҳофиз Исҳоқ Мавлононинг ёнига…\naccess_time10-сентябр, 16:39 visibility82\nКоинотда 200 миллиарддан ортиқ галактика мавжуд бўлиб, уларнинг ҳар бирида ҳам 200 миллиарддан ортиқ юлдузлар бор. Уларнинг кўпчилиги ўз сайёраларига эга бўлиб, ўз навбатида уларнинг ҳам ўз йўлдошлари бор. Бу сайёраларнинг ҳар бири жуда аниқ ҳисоблаб қўйилган, ўз орбиталари бўйлаб ҳаракатланади. Миллион йиллардан бери уларнинг ҳар бири ўз ҳаракатини коинотдаги бошқа жисмларнинг ҳаракати билан ғоятда аниқ ва бенуқсон тартибда мувофиқлаштирган ҳолда ўз орбитасида учиб юради. Улардан ташқари самода кометалар ҳам бор, улар ҳам ўзлари учун аниқ белгиланган муайян орбиталар бўйлаб ҳаракатланади. Юлдузлар, сайёралар ва уларнинг йўлдошлари ўз ўқлари атрофида ҳам, ўзлари мансуб бўлган космик системалар таркибида ҳам мунтазам учиб юрадилар. Улар гўё улкан бир заводнинг механизмлари каби, бир-бири билан ажиб бир уйғунликда ва тартибда ишлаб келади. Мана шу бутун оламдаги улкан ҳаракат жараёнида миллиардлаб самовий жисмларнинг бирортаси бир-бири билан тўқнашиб кетмайди. Уларнинг йўли ҳеч қачон ўзаро кесишмайди.\nСамовий жисмларнинг ҳаракат орбиталари ғоятда аниқ, ўта барқарор мувозанатга асосланади. Бу орбиталардан бирортаси 1 миллиметрга ўзгарса ҳам бутун коинтдаги ҳаракат, мувозанат бузилиб кетиши, космик тизим ҳалокатга учраши мумкин. Астрономик тадқиқотлардан бирида ер курраси орбитасининг ўз йўлидан 3 миллиметрга силжиши қандай оқибатларга олиб келиши, унинг натижасида қандай ҳодисалар юз бериши қайидагича фараз қилиб кўрилган эди:\nЕр Қуёш атрофида айланиб, шундай орбитани чизиб борадики, ҳар 25 километрда ўзининг тўғри чизиқли йўналишидан 2.8 миллиметрга четлашиб боради. Ер куррасининг траекторияси, яъни ҳаракат чизиғи соч толасичалик ҳам ўзгармайди. Чунки орбита ўз йўналишидан атиги 3 миллиметрга четлашса ҳам дахшатли табиий офатларни вужудга келтириши мумкин. Агар орбита 2.8 миллиметрга эмас, 2.5 миллиметрга оғиб кетган тақдирда эса у ҳаддан ташқари кенгайиб кетиб, ер курраси музлаб қолган бўлар эди. Ер сайёраси 3 миллиметрга силжиса ердаги барча мавжудот чидаб бўлмас жазирама иссиқдан қирилиб кетган бўлар эди. Бу далиллар фақат ХХ асрга келиб фанга маълум бўлган. Аммо самовий жисмларнинг коинотда қатъий орбиталар бўйлаб ҳаракат қилиши инсонларга бундан 14 аср муқаддам Қуръони Каримда шундай марҳамат қилинган:\n«Самодаги юлдузлар ҳаракат қиладиган йўллар эгаси бўлган осмонга қасамки…». (Аз-Зориёт сураси 7-оят)\n«Кеча ва кундузни, қуёш ва ойни яратган Зот ҳам ёлғиз Аллоҳдир. Буларнинг барчаси ўз фалак-фазосида сузиб юрурлар». (Анбиё сураси 33-оят)\nАстрономларнинг ҳисоб-китобига кўра, «Солар Атрокс» деб аталадиган орбитаси бўйлаб, Вега юлдузи томон шиддат билан соатига 720000 минг тезли билан учиб боради. Қуръондаги машҳур Ясин сурасида бу ҳақида шундай ояти карима нозил бўлган:\n«Қуёш бирон сония тўхтамай ўз қароргоҳи сари жорий бўлур. Бу Қудратли ва Билгувчи Зотнинг тақдири-ўлчовидир». (Ясин сураси 38-оят)\nАлбатта, Аллоҳ таоло Қуръони Каримни ерга нозил қилган ўша узоқ ўтмишдаги инсонларнинг тасарруфида ердан миллион-миллион километрларга узанган коинот бўшлиғини кузатишга имкон берадиган, ривожланган астрономик телескоплар ва бошқа ускуналар бўлмаган. Бошқача қилиб айтганда, у даврда инсоният осмон гумбази ва ундаги самовий жисмлар тузулишини илмий жиҳатдан аниқлашдан, сайёраларнинг ҳаракат йўли, яъни орбитаси борлигини илмий асослашга ожиз эди. Шунга қарамай, Қуръонда бу ҳақиқат очиқ ойдин баён қилинди. Зеро, Қуръони Карим Аллоҳ таолонинг инсониятни илм-маърифатга ва ҳақиқатга ҳидоят қилувчи ҳақ каломидир.\nМанбалар асосида Mehrob.uz матбуот хизмати тайёрланди.


Фарҳод Абдурасулов: “Мақсад - олий лигага чиқиш” / CHAMPIONAT.asia\nФарҳод Абдурасулов: “Мақсад - олий лигага чиқиш”\nБугун Ўзбекистон Биринчилиги ва кубогига қуръа ташланди. Қуръа ташлаш маросими якунига етгач, Тошкентнинг “Оқтепа” жамоаси бошлиғи Фарҳод Абдурасуловнинг фикрлари билан қизиқдик.\n- Қуръа ҳақида фикрингиз?\n- Умуман олганда, қуръа натижаларидан норози эмасман, ҳар ҳолда қуръа биз учун ноқулай келмади. Биринчиликни “Бунёдкор-2” ва “Обод” жамоаларига қарши сафардаги баҳслар билан бошласак, Ўзбекистон кубогининг биринчи босқичида “НБУ-Осиё” билан беллашамиз.\n- Кубокнинг 1-босқичидан ўтиб олсангиз, кейинги рақиб “Машъал” бўлади.\n- Ҳар қандай ҳолатда ҳам ортга қайтиш йўқ, фақат олға! Муборакликларга етарлича қаршилик қила оламиз. Ўтган мавсум бу жамоани ўз уйимизда мағлуб этганмиз.\n- Бу йил жамоа олдига қандай вазифа қўйилади?\n- “Оқ-тепа” олдига қўйиладиган асосий вазифа - олий лигага чиқиш. Бунинг учун бизда барча шароит етарли. Кубок баҳсларида ҳам имкон қадар яхшироқ иштирок этишга ҳаракат қиламиз. Ҳозирги кунда таркибнинг асосий қисмида ўзгаришларни амалга оширмоқдамиз, янги ўйинчиларни жалб қилдик. Бундан ташқари, бош мураббийликка Александр Мочиновни таклиф қилдик.\nТолибжон Қосимов суғбатлашди


БЕРОДУАЛ – medu.uz – Дорилар ҳақида маълумотлар ўзбек тилида\nHome Йўриқномалар БЕРОДУАЛ\nПрепаратнинг савдо номи: БЕРОДУАЛ\nТаъсир этувчи моддалар (ХПН): фенотерол +ипратропий бромиди\nДори шакли: ингаляция учун эритма.\n1 мл ингаляция учун эритма қуйидагиларни сақлайди:\nфаол моддалар: 500 мкг (0,5 мг) фенотерол гидробромиди ва 261 мкг (0,261 мг) ипратропий гидробромиди, бу 250 мкг (0,25 мг) сувсиз ипратропий гидробромидига тўғри келади;\nёрдамчи моддалар: бензалконий хлориди, динатрий эдетати, натрий хлориди, хлорид кислотаси, тозаланган сув.\nТаърифи: суспензияланган заррачаларни сақламайдиган, тиниқ, рангсиз ёки деярли рангсиз суюқлик. Ҳиди деярли сезилмайди.\nФармакотерапевтик гуруҳи: Нафас йўлларининг обструктив касалликларини даволаш учун воситалар. Ингаляцион қўллаш учун адренергик ва бошқа воситалар.\nАТХ коди: R03AL01.\nБЕРОДУАЛ бронхолитик фаолликка эга бўлган икки компонент сақлайди: ипратропий бромиди (м-холиноблокатор) ва фенотерол гидробромиди (бета-адреномиметик).\nИпратропий бромиди – бу антихолинергик (парасимпатолитик) хусусиятларга эга бўлган тўртламчи аммонийли бирикмадир. Клиника олди тадқиқотлари, адашган нервдан ажралиб чиқадиган нейромедиатор – ацетилхолиннинг самарасига қарши таъсир қилиб, у орқали бўладиган рефлексларни тормозлашини кўрсатади. Антихолинергик воситалар кальцийнинг хужайра ички концентрациясини ошишини олдини олади, бу бронхларнинг силлиқ мушакларининг мускарин рецепторлари билан ацетилхолиннинг ўзаро таъсиридан келиб чиқади. Кальцийни ажралиб чиқиши ИФЗ (инозитолтрифосфат) ва ДАГ (диацилглицерол) лардан ташкил топган иккиламчи ташувчилар тизими орқали бўлади.\nИпратропий бромиди ингаляциясидан кейин пайдо бўладиган бронходилатация, – тизимлига тааллуқли бўлмаган ўпка учун локал ва специфик самарадир.\nФенотерол гидробромиди – бевосита таъсир қилувчи симпатомиметик, терапевтик дозаларда қабул қилинганида бета2-адренорецепторларнинг селектив стимуляторидир. Бета1-адренорецепторларни рағбатлантириши фақат препарат юқорироқ дозаларда (масалан, токолитик даволаш ўтказилганда) юборилганида юз беради. Бета2-адренорецептор билан боғланиши, кейинги цАМФ хосил бўлишини ошиши билан рағбатлантириши Gs-оқсил орқали аденилатциклазани фаоллаштиради, у ўз навбатида, протеинкиназа А ни фаоллаштиради. Протеинкиназа А силлиқ мушак хужайраларидаги нишон оқсилларни фосфорлайди. Бу миозиннинг енгил занжири киназасини фосфорланишига, фосфоинозиннинг гидролизини ингибиция қилинишига ва кальцийга боғлиқ тез кальций каналларни очилишига олиб келади.\nФенотерол бронхлар ва қон томирларнинг силлиқ мушаклари тонусини пасайишини чақиради, шунингдек гистамин, метахолин, совуқ ҳаво аллергенлар (зудлик билан кечувчи реакция) каби бронхларни торайтирувчи омилларнинг таъсири билан боғлиқ бўлган бронхоспазм ривожланишини олдини олади. Препарат қабул қилинганидан кейин семиз хужайралардан яллиғланиш медиаторларининг ажралиб чиқарилиши ингибиция қилинади. Бундан ташқари, 0,6 мг фенотерол қабул қилинганидан кейин мукоцилиар ташилишни кучайиши кузатилади.\nПерорал ёки, кўпроқ вена ичига юборилгандан кейин эришиладиган қон плазмасидаги препаратнинг юқорироқ концентрациялари, бачадоннинг қисқарувчанлик қобилиятини ингибиция қилади.\nПрепаратнинг юқори дозалари қабул қилинганда моддалар алмашинуви даражасида самаралар кузатилади: липолиз, гликогенолиз, гипергликемия ва гипокалиемия (гипокалиемия скелет мушаклари томонидан К+ ютилишини ошиши билан боғлиқ бўлади).\nЮрак қисқаришлар тез-тезлигини ошиши ва миокарднинг қисқарувчанлигини кучайиши каби юрак мушаги даражасидаги препаратнинг бета-адренергик самаралари, фенотеролнинг қон томирларга таъсири, юрак бета2-адренорецепторларни рағбатлантирилиши, препарат терапевтикдан юқори дозаларда қабул қилинганида эса, бета1-адренорецепторларни рағбатлантирилиши билан тушунтирилади. Бошқа бета-адренергик воситаларни қўллашдаги каби, QTc интервалини узайиши ҳақида хабарлар берилган. Дозаловчи ингалятор ёрдамида юбориладиган фенотерол учун бу кўринишлар кучсиз ифодаланган ва тавсия этилгандан юқори дозаларда кузатилган. Лекин небулайзерлар (ингаляция учун эритма) ёрдамида препарат юборилганидан кейинги тизимли таъсири, тавсия этилган дозалар дозаловчи ингалятор ёрдамида юборилганидагига қараганда юқори бўлган. Клиник аҳамияти аниқланмаган. Бета-адреномиметикларнинг энг кўп кузатиладиган самараси тремор ҳисобланади. Бронхларнинг силлиқ мушакларига таъсирида фарқли равишда, бета-адренорецепторлар агонистларининг тизимли самаралари толерантлик ривожланиши билан ассоциацияланади.\nБу икки фаол моддалар бирга қўлланганида бронхларни кенгайтирувчи самарага, турли фармакологик нишонларга таъсир қилиш йўли билан эришилади. Кўрсатилган моддалар бир-бирини тўлдиради, натижада бронхлар мушакларига спазмолитик самара кучаяди, ва нафас йўлларини торайиши билан бирга кечувчи бронх-ўпка касалликларида кенг терапевтик таъсири таъминланади. Бир-бирини тўлдирувчи таъсири шундайки, кутилган самарага эришиш учун бета-адреномиметикнинг пастроқ дозаси талаб қилинади, бу деярли ножўя самаралари бўлмаганда самарали дозани шахсий равишда танлаш имкониятини беради.\nИпратропий бромиди ва фенотерол гидробромиди мажмуасининг терапевтик таъсири нафас йўлларига маҳаллий таъсири билан юзага келади. Шунинг учун бронходилатациянинг фармакодинамикаси таъсир этувчи моддаларнинг фармакокинетикаси билан боғлиқ эмас.\nИнгаляциядан кейин дори шакли, ингаляция усули ва ингаляция учун ишлатилаётган мосламага қараб дозанинг 10-39% ўпкаларга чўкади. Дозанинг қолган қисми мундштукда, оғиз бўшлиғида ва юқори нафас йўлларида (оғиз-халқумда) қолади. Дозаланган аэрозоль ингаляциясидан кейин ҳам дозанинг шунча миқдори нафас йўлларига чўкади. Сувли эритма Респимат ингалятори орқали ингаляция қилинганидан кейин ўпкаларга кирган миқдори, дозаланган аэрозоль ингаляцияси билан солиштирганда 2 марта юқори бўлган, бунда Респимат ингалятори орқали ингаляцияда оғиз-халқумда таъсир этувчи модданинг анча кам миқдори чўкади. Дозанинг ўпкаларга етиб борган қисми тез (бир минут давомида) қон айланиш тизимига тушади. Оғиз-халқумда қолган таъсир этувчи модда, аста-секин ютилади ва МИЙ орқали ўтади. Шунинг учун тизимли таъсири ўпкалар ва МИЙ дан биокираолишлигининг натижаси ҳисобланади.\nИккала ингредиентларнинг мажмуадаги фармакокинетикасини, алоҳида таъсир этувчи моддаларнинг фармакокинетикасидан фарқ қилишига гувоҳлик берувчи маълумотлар йўқ.\nЮтилаётган улуши асосан, мураккаб сульфат бирикмаларига метаболизмга учрайди. Перорал юборилганида препаратнинг мутлақ биокираолиши паст (тахминан 1,5%).\nФенотерол вена ичига юборилганидан кейин сийдикда 24 соат давомида эркин ва конъюгацияланган ҳолатда юборилган дозадан мувофиқ тахминан 15% ва 27% аниқланади. Дозаловчи ингалятор ёрдамида БЕРОДУАЛ ингаляциясидан кейин дозанинг тахминан 1% сийдик билан эркин фенотерол кўринишида 24 соат давомида чиқарилади. Шу маълумотга асосланиб, ингаляцион юборилганидан кейин фенотерол гидробромидининг тизимли биокираолишлиги тахминан 7% ни ташкил қилади.\nВена ичига юборилганидан кейин фенотеролни қон плазмасида тақсимланиши уч фазали фармакодинамик моделга мувофиқ юз беради, ярим чиқарилишнинг якуний босқичи тахминан 3 соатни ташкил қилади. Ушбу уч фазали фармакокинетик моделда мувозанат ҳолатида тахмин қилинган тақсимланиш ҳажми (Vdss) тахминан 189 л (≈2,7 л/кг) ни ташкил қилади.\nМодданинг тахминан 40% қон плазмаси оқсиллари билан боғланади. Фенотерол ва унинг метаболитлари гематоэнцефалик тўсиқдан ўтмайди. Фенотеролнинг умумий клиренси минутига 1,8 л, буйрак клиренси минутига 0,27 л ни ташкил қилади.\nИпратропийнинг (дастлабки бирикма) тўпланувчи буйрак экскрецияси (0-24 соат) вена ичига юборилган дозанинг 46% га яқинлашади, перорал дозанинг 1% дан камини ва дозаловчи ингалятор ёрдамида юборилган БЕРОДУАЛ дозасининг тахминан 3-13% ни ташкил қилади. Бу маълумотлар асосида перорал ва ингаляцион қўллашда ипратропий бромидиннинг умумий тизимли биокираолишлиги мувофиқ 2% ва 7 дан 28% гачани ташкил қилади. Ипратропий бромиди дозасининг ютилган қисми аҳамиятли тизимли таъсир кўрсатмайди.\nИпратропийнинг тақсимланишини характерловчи кинетик кўрсаткичлар вена ичига юборилганидан кейин препаратнинг плазмадаги концентрацияларидан келиб чиқиб ҳисобланган. Мувозанат ҳолатида тахмин қилинган тақсимланиш ҳажми (Vdss) тахминан 176 л (≈2,4 л/кг) ни ташкил қилади. Препарат минимал (20% дан кам) қон плазмаси оқсиллари билан боғланади. Сичқонлар ва итларда ўтказилган клиника олди тадқиқотлар, ипратропий тўртламчи амин бўлиб, гематоэнцефалик тўсиқ орқали ўтмаслигини кўрсатган. Чиқарилишининг охирги фазасида ярим чиқарилиш даври тахминан 1,6 соатни ташкил қилади.\nИпратропийнинг умумий клиренси минутига 2,3 л, буйрак клиренси эса минутига 0,9 л ни ташкил қилади. Вена ичига юборилганидан кейин дозанинг тахминан 60% жигарда оксидланиб метаболизмга учрайди.\nНафас йўлларининг сурункали обструктив бузилишларидаги ҳансирашни олдини олиш ва даволаш: аллергик ва аллергик бўлмаган (эндоген) бронхиал астма, жисмоний зўриқиш бронхиал астмаси, эмфизема билан асоратланган ёки асоратланмаган сурункали обструктив бронхитда қўлланади.\nДавомли даволаш мувофиқ яллиғланишга қарши даволаш билан бирга кечиши керак.\nДаволаш тиббий кузатув остида (масалан, стационар шароитларида) ўтказилиши керак. Уй шароитида даволаш фақат шифокор билан маслаҳатлашгандан кейин, паст дозада тез таъсир этувчи бета-агонист етарлича самарали бўлмаган ҳолларда мумкин. Шунингдек ингаляциялар учун эритма пациентларга, ингаляция учун аэрозолни ишлатиш мумкин бўлмаган ёки юқорироқ дозаларни қўллашнинг зарурати бўлган ҳолларда тавсия этилиши мумкин. Хуружнинг ўткирлигига қараб доза шахсий равишда танланиши керак. Даволаш одатда энг кам тавсия этилган дозадан бошланиши ва симптомларнинг етарлича камайишига эришилгандан кейин тўхтатилиши керак (1 мл 250 мкг ипратропий бромиди + 500 мкг фенотерол гидробромиди сақлайди) (20 томчи = 1 мл).\nБронхиал обструкция хуружини даволаш учун, хуружнинг оғирлигига қараб, кейинги физиологик эритма билан 3-4 мл хажмгача суюлтириш билан 1 мл (20 томчи) дан 2,5 мл (50 томчи) гача ишлатиш тавсия этилади.\nЎта оғир холларда кейинги физиологик эритма билан 3-4 мл ҳажмгача суюлтириш билан 4,0 мл (80 томчи) ишлатиш мумкин.\nЖисмоний зўриқиш ёки аллерген билан кутилган контактдаги астма хуружини олдини олиш учун, жисмоний зўриқиш/контактдан 10-15 минут олдин, кейинги 2-3 мл физиологик эритма билан суюлтириш билан 0,1-0,2 мл (2-4 томчи) ишлатиш тавсия этилади.\n6-12 ёшли болалар\nБронхиал обструкция хуружини даволаш учун, хуружнинг оғирлигига қараб, кейинги физиологик эритма билан 3-4 мл ҳажмгача суюлтириш билан 0,5 мл (10 томчи) дан 2,0 мл (40 томчи) гача ишлатиш тавсия этилади.\n5 ёшгача бўлган болалар\nБу ёш гуруҳида препаратни қўллаш бўйича маълумотларнинг чекланганлигини ҳисобга олиб, препаратни қўллаш фақат шифокор назорати остида қуйида таърифланган дозаларда мумкин: 1 кг тана вазнига 0,1 мл (2 томчи), максимал 0,5 мл (10 томчи) гача, кейинги физиологик эритмада 3-4 мл ҳажмгача суюлтириш билан.\nИнгаляциялар учун эритмани фақат ингаляциялар учун ишлатиш (тўғри келувчи небулайзер билан) ва перорал қўлламаслик керак.\nТавсия этиладиган доза физиологик эритма билан 3-4 мл ҳажм олингунича суюлтирилади, небулайзерга қуйилади ва олинган эритма тўлиқ ишлатилгунича ингаляция қилинади.\nИнгаляциялар учун БЕРОДУАЛ эритмасини дистилланган сув билан суюлтириш мумкин эмас.\nЭритма ҳар сафар бевосита ишлатиш олдидан суюлтирилади; ингаляциядан кейин қолган эритма ташлаб юборилади.\nСуюлтирилган эритмани тайёрлангандан кейин дарҳол ишлатиш керак.\nИнгаляция давомийлигини суюлтирилган эритманинг сарфи бўйича назорат қилиш мумкин.\nИнгаляциялар учун БЕРОДУАЛ эритмаси сотувда бўлган турли небулайзерларни ишлатиш билан қўлланиши мумкин. Юборилаётган тизимли доза ва ўпкалар учун доза қўлланаётган небулайзерга боғлиқ ва БЕРОДУАЛ Н – дозаланган аэрозоль билан солиштирганда юқори бўлиши мумкин.\nМарказлаштирилган кислород тизими ишлатилганда эритмани оқим тезлиги минутига 6-8 литр бўлганда қўллаган яхши.\nПациентлар небулайзерни қўллаш ва муомала қилиш бўйича ишлаб чиқарувчининг йўриқномаларига риоя қилишлари керак.\nҚуйида санаб ўтилган ножўя таъсирларидан кўпчилигини БЕРОДУАЛнинг антихолинергик ва бета-адренергик хусусиятларига киритиш мумкин. Ингаляцион қўлланадиган бошқа дори воситалари каби, БЕРОДУАЛ маҳаллий қўзғалиш симптомларини чақириши мумкин.\nЭнг кўп хабар берилган ножўя таъсирларига қуйидагилар киради: йўтал, оғизни қуриши, бош оғриғи, тремор, фарингит, кўнгил айниши, бош айланиши, дисфония, тахикардия, юрак уришини хис қилиш, қусиш, систолик артериал босимни ошиши ва асабийлик.\nНожўя таъсирларнинг пайдо бўлиш тез-тезлиги қуйида кўрсатилган: жуда тез-тез (≥1/10); тез-тез (≥1/100 дан <1/10 гача); тез-тез эмас (≥1/1000 дан <1/100 гача); кам ҳолларда (≥1/10000 дан <1/1000 гача); жуда кам ҳолларда (<1/10000).\nИммун тизими томонидан: кам ҳолларда – анафилактик реакциялар, ўта юқори сезувчанлик.\nМоддалар алмашинуви томонидан: кам ҳолларда- гипокалиемия; жуда кам ҳолларда- қонда глюкоза даражасини ошиши.\nРуҳиятни бузилиши: тез-тез эмас – асабийлик; кам ҳолларда – хавотирли қўзғалиш, руҳий бузилишлар.\nНерв тизими томонидан: тез-тез эмас – бош оғриғи, тремор, бош айланиши; номаълум – гиперреактивлик.\nКўриш аъзоси томонидан: кам ҳолларда – глаукома, кўз ички босимини ошиши, аккомодацияни бузилиши, мидриаз, кўришни ноаниқлиги, кўзларда оғриқ, шох пардани шиши, конъюнктивал гиперемия, кўрув ореоллари.\nЮрак-қон томир тизими томонидан: тез-тез эмас – тахикардия юрак уришини ҳис қилиш; кам ҳолларда- аритмия, бўлмачалар фибрилляцияси, суправентрикуляр тахикардия, миокард ишемияси.\nНафас тизими томонидан: тез-тез – йўтал; тез-тез эмас – фарингит, дисфония; кам ҳолларда – бронхоспазм, томоқни таъсирланиши, халқумни шиши, ларингоспазм, пародоксал бронхоспазм, томоқни қуруқлиги.\nМеъда-ичак йўллари томонидан: тез-тез эмас – қусиш, кўнгил айниши, оғизни қуриши; кам ҳолларда- стоматит, глоссит, меъда-ичак йўллари моторикасини бузилиши, диарея, қабзият, оғиз бўшлиғи шиллиқ қаватини шиши, жиғилдон қайнаши.\nТери ва тери ости тўқималари томонидан: кам ҳолларда – эшакеми, тошма, қичишиш, ангионевротик шиши, петехия, гипергидроз.\nСкелет-мушак ва бириктирувчи тўқима томонидан: кам ҳолларда – мушак кучсизлиги, мушак спазмлари, миалгия.\nБуйраклар ва сийдик чиқариш йўллари томонидан: кам ҳолларда – сийишни тутилиши.\nЛаборатория ва инструментал маълумотлар томонидан: тез-тез эмас – систолик артериал босимини ошиши; кам ҳолларда – диастолик артериал босимни пасайиши.\nБЕРОДУАЛни фенотерол гидробромиди ва/ёки ипратропий бромидига, атропинсимон моддаларга, ёки хар қандай ёрдамчи моддаларга маълум ўта юқори сезувчанлиги бўлган пациентларда қўллаш мумкин эмас.\nБЕРОДУАЛни шунингдек обструктив гипертрофик кардиомиопатияси ва тахикардияси бўлган пациентларда қўллаш мумкин эмас.\nБЕРОДУАЛни бошқа антихолинергик препаратлар билан давомли бирга юбориш ўрганилмаган ва шунинг учун тавсия этилмайди.\nҚуйидаги дори воситалари/дори воситалар синфини бир вақтда қўллаш БЕРОДУАЛнинг самарасига таъсир кўрсатиши мумкин.\nТаъсирини кучайтиради ва/ёки ножўя реакциялар хавфини оширади:\nбошқа бета-адреномиметик препаратлар (ҳар қандай қўллаш усули);\nбошқа антихолинергик препаратлар (ҳар қандай қўллаш усули);\nксантин ҳосилалари (масалан, теофиллин);\nяллиғланишга қарши воситалар (кортикостероидлар);\nгалогенланган углеводородли анестетиклар (масалан, галотан, трихлорэтилен ёки энфлуран), чунки улар юрак-қон томир тизимига таъсирини кучайтириши мумкин.\nБЕРОДУАЛнинг самарадорлигини пасайтиради:\nбета-адреноблокаторларни бир вақтда қўллаш.\nБошқа бўлиши мумкин бўлган реакциялар:\nБета2-агонистни қўллаш чақирган гипокалиемия, ксантин хосилалари, глюкокортикоидлар ва диуретикларни бир вақтда қабул қилинганда кучайиши мумкин. Буни айниқса нафас йўлларининг обструктив касалликларини оғир шакллари бўлган пациентларни даволаганда ҳисобга олиш керак. Дигоксин қабул қилаётган пациентларда гипокалиемия, аритмиялар пайдо бўлиши хавфини ошишига олиб келиши мумкин. Бундан ташқари, гипокалиемияни юрак ритмига салбий таъсири гипоксияни кучайтириши мумкин. Бундай ҳолларда қон зардобида калийнинг даражасини мониторинг қилиш тавсия этилади.\nАгар пуркалаётган ипратропий бромиди алоҳида ёки бета2-агонисти билан бирга кўзга тушса, глаукоманинг ўткир хуружи ривожланишини хавфи ошади.\nҲансираш (нафасни қийинлашиши) кутилмаганда тез ёмонлашган ҳолда, кечиктирмасдан шифокорга мурожаат қилиш керак.\nБЕРОДУАЛ бошқа ингаляцион препаратлар каби, парадоксал бронхоспазм чақириши, у ҳаётга хавф туғдириши мумкин. Пародоксал бронхоспазм ривожланган ҳолда БЕРОДУАЛ қўллашни дарҳол тўхтатиш ва муқобил даволашга ўтиш керак.\nБЕРОДУАЛ фақат хавф/фойда нисбати синчиклаб баҳоланганидан кейин, айниқса тавсия этилгандан юқори дозаларда ишлатилганида, қуйидаги касалликларда қўлланиши керак: ноадекват гипогликемик назоратли қандли диабет, яқинда ўтказилган миокард инфаркти, миокардит, юрак ёки қон томирларнинг оғир кечувчи органик касалликлари (хусусан, тахикардия бўлганида), гипертиреоз, феохромацитома.\nСимпатомиметик воситаларни, шу жумладан БЕРОДУАЛ ни ҳам қўллаганда, юрак-қон томир тизими томонидан самаралар пайдо бўлиши мумкин. Постмаркетинг тадқиқотларда ва чоп этилган адабиётларда бета-агонистларни қабул қилишда миокард ишемияси ривожланишини кам холлари аниқланган. БЕРОДУАЛ қабул қилаётган юракнинг ёндош жиддий касалликлари (масалан, юрак ишемик касаллиги, аритмиялари ёки яққол юрак етишмовчилиги) бўлган пациентлар, кўкрак қафасида оғриқ синдроми ёки юрак касаллигининг ёмонлашишига ишора қилувчи бошқа симптомлари пайдо бўлганда шифокорга мурожаат қилишлари кераклиги хақида огоҳлантирилган бўлишлари керак. Хансираш ва кўкрак қафасида оғриқ каби симптомларга алоҳида эътибор бериш керак, чунки улар ўпка томонидан ҳам, юрак томонидан ҳам бўлишлари мумкин.\nБЕРОДУАЛ бошқа антихолинергик препаратлар каби, ёпиқ бурчакли глаукомага мойилли, сийдик чиқариш йўлларининг обструкцияси (масалан, простата безининг гиперплазияси ёки қовуқ бўйнинг обструкцияси), буйрак етишмовчилиги, жигар етишмовчилиги бўлган пациентларда эҳтиёткорлик билан қўлланиши керак.\nИнгаляцион ипратропий бромиди ёки ипратропий бромиди бета2-адренорецепторлар агонистлари билан бирга кўзларга тушганида ривожланган кўриш аъзоси томонидан асоратлар (масалан, мидриаз, кўз ички босимини ошиши ва қўзларда оғриқ) ҳақида алоҳида хабарлар берилган.\nДиққат! Пациентлар БЕРОДУАЛ ингаляцион эритмасини тўғри қўллаш бўйича маълумот олган бўлишлари керак. Препаратни кўзга тушишини олдини олиш учун эҳтиёткорликка риоя қилиш керак.\nЎткир ёпиқ бурчакли глаукоманинг симптомлари кўзларда оғриқ ёки дискомфорт, кўришни хиралашиши, кўзлар олдида ореол, рангли доғлар пайдо бўлиши, конъюнктива қон томирларининг инъекцияси ва шох парда шиши оқибатида кўзларни қизариши бўлиши мумкин.\nБу симптомлардан ҳар қандайи пайдо бўлганида, дарҳол мутахассис билан маслаҳатлашиш керак ва миотик воситаларни қўллаш кўрсатилган.\nАнамнезида муковисцидози бўлган пациентларда, ингаляцион антихолинергик воситалар билан даволашда меъда-ичак йўллари моторикасини бузилиши мумкин. Бу самара қайтувчан ва даволаш тўхтатилганидан кейин йўқолади.\nПрепаратни узоқ муддатли қўллаш\nБронхиал астмаси бўлган пациентларда БЕРОДУАЛ фақат заруратга қараб қўлланиши керак. Ўпканинг сурункали обструктив касаллигини енгил шакли бўлган пациентларда “талаб бўйича” симптоматик даволаш, препаратни мунтазам қўллашдан афзалроқ бўлиши мумкин.\nСтероидлар билан даволашга жавоб берувчи бронхиал астма ёки ўпкаларнинг сурункали обструктив касаллиги бўлган пациентларда, нафас йўлларидаги яллиғланиш жараёнини ва касалликни кечишини назорат қилиш учун яллиғланишга қарши даволашни ўтказиш ёки кучайтириш лозимлигини ёдда тутиш керак.\nБронхиал астмаси бўлган пациентларда бронхиал обструкцияни йўқотиш учун БЕРОДУАЛ каби бета2-адреномиметикларни сақловчи препаратларни ошиб борувчи дозаларда мунтазам ишлатиш, касалликни кечишини назорат қилинмайдиган ёмонлашишини чақириши мумкин.\nБронхиал обструкция кучайган ҳолда бета2-адреномиметиклар, шу жумладан БЕРОДУАЛ дозасини узоқ вақт давомида тавсия этилгандан кўпга ошириш нафақат оқланмаган, балки хавфли ҳам. Касалликни кечишини ҳаёт учун хавфли ёмонлашишини олдини олиш учун, пациентни даволаш режасини қайта кўриб чиқиш ва ингаляцион кортикостероидлар билан адекват яллиғланишга қарши даволаш ёки яллиғланишга қарши даволаш дозаларини бошқариш масаласини кўриш керак.\nАдекват яллиғланишга қарши даволашсиз узоқ вақт давомида ингаляцион бета2-адреномиметикларни юқори ва жуда юқори дозаларда қўллаганда, бронхиал астманинг жиддий асоратларини, шу жумладан фатал, хавфини ошиши қайд этилган. Сабаб-оқибат алоқаси аниқланмаган. Эҳтимол, яллиғланишга қарши даволашнинг ноадекватлиги ҳаётий муҳим аҳамиятга эга бўлиши мумкин.\nБошқа симпатомиметик бронходилататорларни БЕРОДУАЛ билан бир вақтда фақат тиббий кузатув остида буюриш мумкин.\nБета2-агонистларнинг юқори дозалари қўлланганда потенциал оғир гипокалиемия пайдо бўлиши мумкин. Калийнинг дастлабки паст даражасида қонда унинг концентрациясини мониторингини ўтказиш тавсия этилади.\nҚонда глюкозанинг даражасини ошиши мумкин. Шунинг учун, қандли диабети бўлган пациентлар қонида глюкозанинг даражасини назорат қилиш тавсия этилади.\nБЕРОДУАЛ қўллангандан кейин кам ҳолларда дарҳол тур ўта юқори сезувчанлик реакциялари пайдо бўлиши мумкин: эшакеми, ангионевротик шиши, тошма, бронхоспазм; оғиз-халқумни шиши ва аллергик реакциялар.\nПрепарат консервант бензалконий хлориди ва стабилизатор динатрий эдедати дигидрати сақлайди. Ингаляция вақтида бу компонентлар нафас йўлларининг гиперреактивлиги бўлган сезувчан пациентларда бронхоспазм чақириши мумкин.\nБЕРОДУАЛНИ қўллаш допинг тестларида ижобий натижаларга олиб келиши мумкин.\nКлиника олди тадқиқотларнинг маълумотлари, препаратни одамда қўллашнинг бор бўлган тажрибаси билан бирга, фенотерол ёки ипратропийни ҳомиладорлик вақтида бирон-бир ножўя самаралари аниқланмаган. Шунга қарамасдан, ҳомиладорлик вақтида препаратларни ишлатиш билан боғлиқ бўлган одатдаги эҳтиёткорлик чораларига риоя қилиш керак.\nФенотеролни бачадоннинг қисқарувчанлик қобилиятига сусайтирувчи таъсир кўрсатиш хусусиятини эътиборга олиш керак. Бета2-адреномиметикларни ҳомиладорликнинг охирида ёки юқори дозаларда ишлатиш, янги туғилган чақалоқларга салбий таъсир кўрсатиши мумкин (тремор, тахикардия, қонда глюкоза даражасини ўзгариши, гипокалиемия).\nКлиника олди тадқиқотда фенотеролни кўкрак сути билан чиқишини кўрсатади. Ипратропий бромидини кўкрак сути билан чиқишини тасдиқловчи маълумотлар олинмаган. Ингаляцион юборилганидан кейин кўкрак сутида ипратропийни чақалоққа таъсир кўрсатиш қобилиятига эга бўлган концентрацияларда пайдо бўлишини эҳтимоли кам. БЕРОДУАЛ аёлларда эмизиш даврида қўлланганда эҳтиёткорликка риоя қилиш керак.\nИпратропий бромиди ва фенотерол гидробромиди мажмуасини фертилликка таъсири бўйича клиник маълумотлар йўқ. Алоҳида ипратропий бромиди ва фенотерол гидробромиди билан ўтказилган клиника олди тадқиқотлар, фертилликка салбий таъсирини намойиш қилмаган.\nДори воситасини автомобилни ва механизмларни бошқариш қобилиятига таъсирининг текширишлари ўтказилмаган. Лекин БЕРОДУАЛ билан даволаш вақтида бош айланиши, тремор, аккомодацияни бузилиши, мидриаз ва кўришнинг ноаниқлиги каби ножўя таъсирлари бўлиши мумкинлиги ҳақида пациентлар огохлантирилган бўлишлари керак.\nШунинг учун автомобилни ва механизмларни бошқариш вақтида эҳтиёткорликка риоя қилиш керак. Пациентларда юқорида кўрсатилган ножўя таъсири пайдо бўлганида, улар автомобилни ва механизмларни бошқариш каби потенциал хавфли фаолият турларидан сақланишлари керак.\nДозани ошириб юборилишининг даражасига қараб, бета2-адреномиметиклар учун типик бўлган қуйидаги ножўя самаралари пайдо бўлиши мумкин: юзга қонни оқиб келиши ҳисси, алаҳсираш, бош оғриғи, тахикардия, юрак уришини ҳисси, аритмия, хатто шоккача бўлган артериал гипотензия, артериал босимни ошиши, безовталик, кўкрак қафасида оғриқ, қўзғалиш, экстрасистолалар ва яққол тремор пайдо бўлиши мумкин, айниқса бармоқларда, лекин бутун танада ҳам бўлиши мумкин.\nГипергликемия ривожланиши мумкин.\nМеъда-ичак йўллари томонидан мумкин бўлган кўринишлар кўнгил айниши ва қусишни ўз ичига олади, айниқса перорал доза ошириб юборилганида.\nБЕРОДУАЛ учун кўрсатмалар бўйича тасдиқланган, тавсия этиладигандан юқори дозаларда фенотерол қўлланганида метаболик ацидоз, шунингдек гипокалиемия ривожланиш ҳоллари қайд этилган.\nИпратропий бромиди дозасини ошириб юборилишининг симптомлари (оғизни қуриши, аккомодацияни бузилиши каби) одатда ингаляцион ипратропийнинг паст тизимли биокираолишлиги туфайли кучсиз ифодаланган.\nБЕРОДУАЛ билан даволаш тўхтатилиши керак. Қондаги кислота-асос мувозанати ва электролитлар кўрсатгичларини назорат қилиш керак.\nСедатив, транквилизаторларни юбориш кўрсатилган; оғир ҳолларда госпитализацияни ўз ичига олувчи жадал тутиб турувчи даволаш талаб қилиниши мумкин.\nФенотеролнинг антидоти сифатида бета-адреноблокаторларни ишлатиш мумкин (афзалроғи бета1-адреноблокаторлар); лекин бронхиал ўтказувчанликни ёмонлашиш эҳтимолини ҳисобга олиш керак, бу ҳалокатли бўлиши мумкин бўлган яққол бронхоспазмни қўзғатиши хавфи туфайли, бронхиал астмаси ва ЎСОК бўлган пациентларда препаратнинг дозасини синчиклаб танлашни талаб қилади.\nИнгаляция учун эритма 0,5 мг + 0,25 мг/мл.\n20 мл дан полиэтилен томчилагичли ва биринчи очиш назоратли буралувчи полипропилен қопқоқли тўқ шиша флаконда. Флакон қўллаш бўйича йўриқномаси билан картон қутига жойланади.\n30оС дан юқори бўлмаган ҳароратда, музлатилмасин.


Инсультнинг аёлларда учрайдиган саккиз хил аломати » Скачать музыку бесплатно новинки музыки 2016-2017\nИнсульт – жиддий ва жуда хавфли касаллик бўлиб, афсуски, ундан ҳеч ким ҳимояланмаган. Одамлар орасида шундай фикрлар борки, гўёки кексаларда инсульт хасталигига чалиниш эҳтимоли кўпроқ бўлади. Бироқ бу нотўғри тушунча, статистиканинг қайд этишича, ўлимга сабабчи бўлувчи бу касаллик ёшларда ҳам жуда кўп учрайди. Иккала жинс вакилларида ҳам бошланғич аломатлар бир хил бўлса-да, аёлларда инсультнинг шахсий билвосита белгилари мавжуд бўлади ва буларни, албатта, ҳар ким билиб олиш зарур. Бу эса, ўз навбатида, кимнидир ҳаётини сақлаб қолишга ёрдам бериши табиий. Биринчи белги: Беҳушлик ёки бош айланиши Координация ва эс-ҳушни йўқотиш аёллар билан бирга эркакларда ҳам учраб туриши мумкин, бироқ аёлларда бу ҳолат жуда кенг тарқалган. Агар сизни бирдан бошингиз айланса, унда тиббий аломатлар турлича бўлиши мумкин. Лекин қандайдир ташқи омилларнинг таъсирисиз бу ҳол кузатилса – бу аёлларда инсультнинг муайян бир аломатлари бошланганидан дарак беради. Иккинчи белги: Галлюцинация Галлюцинация (алаҳсираш) одатда акустик (эшитишга оид) ва визуаль бўлади, бироқ аёлларда кўпроқ таъм, ҳид ва сезгир ҳисларга нисбатан алаҳсирашлар кўп кузатилади. Одатда, инсонлар галлюцинацияни шизофрения ёки Альцгеймер каби руҳий хасталикларга тенглаштирса-да, аёлларда бу ҳолат кўпроқ инсульт аломатларини эслатади. Учинчи белги: Ҳолсизлик Агарда сиз мушакларнинг карахтлиги ёки тананинг бирон қисми санчиб оғришини сезсангиз – бу инсультнинг классик аломатларидан бири. Эркаклардан фарқли ўлароқ, аёлларда бу белги тананинг барча қисмига таъсир кўрсатиб, қайсидир аъзода кучли санчилишлар кузатилади. Тўртинчи белги: Ҳиқичоқ тутиш Бу аёлларда учраб турувчи энг қадимий ва кўп тарқалган белгидир. Одатда, ҳиқичоқ – сув ичганда ёки ўзидан-ўзи ғойиб бўлувчи зарарсиз ҳолат. Агар ҳиқичоқ тутганда кўкрак қафасингизда қандайдир оғриқ пайдо бўлса, бунга алоҳида эътибор қаратиш лозим. Бешинчи белги: Ҳаяжонланиш Кўпинча, ҳаяжонланиш ёки чалкашиш – аёлларда учрайдиган обсесиф (хирахандон) руҳий ҳолат саналади. Бу нутқ сўзлашдаги қийинчилик ва билим чалкашлиги каби вазиятларда ўз ифодасини топади. Олтинчи белги: Диққат марказни йўқотиш Яна бир тез пайдо бўлувчи аломат диққатни йўқотиш бўлиб, унда сиз таниш ерда йўқолиб қолишингиз ёки бирон жойда бутунлай йўқ бўлиб қолганингизни ҳис этишингиз мумкин. Еттинчи белги: Нафас қисилиши Агар нафас қисилиши - сизнинг одатий муаммоиз бўлмаса, умуман нафас олиш йўлларида аввал сизни ҳеч нима безовта қилмаган бўлса, демак бу аломатга (яъни тўсатдан нафас қисилиши) жиддий эътибор қаратиш лозим. У шунингдек, юрак оғриғи ёки қон босимининг ошиши каби оғриқлар билан бирга келиши мумкин. Саккизинчи белги: Оғриқ Тананинг юқори қисми, хусусан, қўл, бел, бўйин ва жағдаги кучли оғриқ – энг очиқ-ойдин бўлган белгилардан ҳисобланади. Бу деярли 100 фоиз юрак хасталига боғлиқ бўлади. Мазкур ҳолат кўпроқ аёлларда кузатилади. Агар бу аломат сизда кутилмаганда содир бўлса, тез ёрдам чақиринг! Manba: xabardor.uz


Дунë, 30 январ 2015\n24 январ 2020, Тошкент вақти: 16:05\n21 январь куни Смоленск области Вязьма шаҳрида яшовчи Светлана Давидова Федерал хавфсизлик хизмати ходимлари томонидан ҳибсга олинди. Оддий уй бекасига ҳозирда Россия Жиноят Кодексининг 275-моддаси бўйича “Давлатга хиëнат” айби қўйилмоқда. Етти боланинг онаси бўлган Давидованинг бор-йўқ айби ўз уйи олдидаги ҳарбий қисмнинг бўшаб қолгани ва бу ердаги ҳарбийларнинг Россия-Украина можароси ҳудудига юборилган бўлиш эҳтимоли ҳақида Украина элчихонасига телефон қилганидир.\nТожик жангариси: “Америкадаги ҳиндуларга ҳам дўппи кийдирамиз”\nСурияда жанг қилаётган тожикистонлик жангари Нусрат Назаров Озодлик радиоси тожик хизматига берган интервюсида уларнинг асосий мақсади бутун дунёга ислом шариатини жорий қилиш эканлигини айтди. Унинг таҳдид қилишича, бир кун келиб америкадаги ҳиндуларга ҳам дўппи кийдирилади.\nРоссияда "узбечка"лар нархи 60%га ортди, харидор шунчага камайди\nРоссияда бошланиб кетган иқтисодий инқироз туфайли автомобиль ишлаб чиқарувчи компанияларнинг ҳаммаси ҳам бу мамлакатда ўз маҳсулотлари нархларини кескин оширмоқда.\nAuschwitz Inmate Saved By Mistake In Paperwork - Russian Version\nДагмар Либова чехиялик яҳудий оиласи билан Освенцимга олиб келинганида ҳали 14 ёшда эди. Бутун оила ўлимга маҳкум эди, лекин орадан олти ой ўтиб, лагерь бюрократиясидаги кичик бир хато туфайли Дагмар у ерни тарк этишга муваффақ бўлади.\nРоссиядан кетишни истамаган муҳожир ўсмир болани гаровга олди\nКамчаткада Ўзбекистон фуқароси вояга етмаган мактаб ўқувчисини гаровга олганликда гумонланиб, судланмоқда. Тергов қўмитаси 25 ёшли бу меҳнат муҳожири депортация қилинмаслигини талаб қилиб, бу жиноятга қўл урганини айтмоқда. Россиянинг энг шарқий ўлкаси ҳисобланган Камчаткада ўзбек муҳожирига нисбатан қўзғатилган жиноий ишнинг дастлабки тафтиши ўз якунига етди.\nОсвенцим озод қилинганига 70 йил тўлди\nБундан етмиш йил аввал Қизил Армия Освенцимга яқинлашаётган бир пайтда Нацистлар концлагернинг 60 мингга яқин маҳбусини “ўлим маршига” шайлаётган эди. Уларнинг чорак қисми ўлдирилади. Совет қўшинлари 1945 йил 27 январь куни концлагерни озод қилган пайтда немислар ташлаб кетган маҳбуслар омон қолган эди холос.\nЎИҲнинг олти аъзоси Ўшда қўлга олингани иддао қилинмоқда\nҚирғизистон Миллий хавфсизлик қўмитасининг билдиришича, Ўшда Ўзбекистон ва Қирғизистон ҳудудида террорчилик ҳаракатини режалаштираётганликда гумонланиб қўлга олинган олти шахснинг Ўзбекистон Исломий ҳаракати аъзолари экани таҳмин қилинмоқда.\nРоссияда боласига ёрдам олган ўшлик фирибгарликда айбланди\nРоссиянинг Орёл вилоятида аёли ва 3 нафар фарзанди билан истиқомат қилаётган ўшлик Алишер Саитов маҳаллий прокуратура томонидан Чернобиль зонасида яшовчи болаларга бериладиган нафақа пулларни ўзлаштирганликда айбланиб, жавобгарликка тортилди. Ҳуқуқ ҳимоячилари Алишер асоссиз айбланаётганини айтмоқда.\nПорошенко Мариуполга ҳужумни "инсониятга қарши жиноят" деб атади\nМариуполда 30 одамнинг ўлими, 100 га яқин кишининг жароҳатланишига сабаб бўлган ракета ҳужумлари ортидан 25 январь Украинада миллий мотам куни, деб эълон қилинди. Мудофаа вазирлиги бу ҳужум ортида россияпараст сепаратчилар тургани ҳақида баёнот бераркан, президент Порошенко ҳукумат Киевда эришилган тинчлик шартномасига амал қилишини айтди.


ИСТИҚЛОЛ ДАРДИ – mulkdor.com\nDecember 27 2018, 05:12 АдабиётКитобларКутубхона\nЕтмиш кунлик бир муҳосарадан кейин уч минг сипоҳни бир ярим мингга тушуриб, бир ярим минг сипоҳни Тошканд қўрғонлари остида қурбон бериб, Нормуҳаммад қушбеги қуруқ қайтишға мажбур бўлди.\nБу етмиш кунлик қамал вақтида Азизбекнинг содиқ фуқаролари бўлған тошкандликлар азтаҳидил унга хизмат қилиб, жонбозлиқ кўрсатиб, ниҳоят қипчоқларни умидсиз Қўқонға қайтаришға ноил бўлдилар. Ноил бўлдилар, аммо ўзлари ҳам яхшиғина бўлиб қолдилар. Етмиш кунлик бир қамал, етмиш кунлик четдан ва энг ози қишлоқлардан муносабатни узиб туриш, албатта Тошкандни бўлдириб қўйған эди. Бу етмиш кунлик бир қамал Тошканднинг ҳали йиғиштириб кира олмаған донларини, экинларини ёв қўлида қолдирди. Савдо ишлари бутунлай тўхтаб, савдогарлар зўр фалокатка учрадилар. Косиб, фақир халқнинг ҳоли жуда ёмон эди: нонсиз, донсиз, кийимсиз, сувсиз, алоҳозалқиёссиз бўлиб энг охирги чекка еткандагина қамал балосидан «ялтирасин, қалтирасин» музаффарият билан қутилдилар. Халқ ўзининг бу етмиш кун ичида тортқан машаққат ва азобларини қипчоқлар устидан чалған ғалабаси билан бир даража юв-ди-да, касбига, экин-тикинига уриниб кўришни ўйлади, тўғриси ўйлай ҳам олмади…\nАзизбек, мундан кейинги Тошканднинг мустақил ҳукмдори Азизбек! Қипчоқларға чалған ғалабаси учун ул терисига сиғмайдир… Ул энди «Қипчоқлар Тошкандни олиб қолсалар…» деган мудҳиш хавфдан қутилған, ул энди Тошканд ва атрофининг хони, хоқони! Энди духоба ва атласлар устидагина ўлтурмоққа қаноатланмай ўз шаънига, ўз қудратига мувофиқ тожлар, тахтлар ясамоқчи. Ўзининг эски маҳрамига кўнгли тўлмай бошқа бир ўйинчи, ашулачи, ҳусндор бир маҳрам топмоқчи ва ўзининг бу машҳур маҳрами билан ер юзига (Туркистон ва Бухорога) донғ, шуҳрат чиқармоқчи!\nАзизбек энди жуда хотиржамъ эди. Қипчоқларнинг қайтадан Тошканд устига келишларини эҳтимол ҳам тутмас эди. Чунки ўзининг қипчоқларға берган зарбасини уларга юз йилсиз ўнгғалиш бермас, деб билар эди.\nҲамма иш жойида, лекин бир нарсагина кўнгилнинг ингичка ерини жароҳатлайдир. Азизбек кўзига ҳозир ёруғ дунё қоронғу, бу қоронғулиқ ичида бояғи ширин хаёллар, ишлатиладирган тожу тахтлар ва бошқалар кўринмай қоладирлар: етмиш кунлик қипчоқ уруши минг турлик йўллар билан йиғилған хазинани барбод берган, хазина қипчоқлар устидан ғалаба ва истиқлол мастликлари йўлида қуриған, фуқаронинг жон отиб, қипчоқларни қириб йўғганлари учун инъомларга, эҳсонларга ва озиқ-овқатларға қурбон қилинған.\nМана шу эди Азизбекнинг кўз ўнгларини қорон-ғулатадирған жароҳат!\nБу ишнинг кенгашига эмас, берилган қарорни амалга ошириб беришлик учун Юсуфбек ҳожига йигит юбориб, ҳозир уни тўрт кўз билан кутиб ўлтурар эди. Ниҳоят ярим соатлик бир кутишдан сўнг Юсуфбек ҳожи эшик остидан кўринди. Азизбек одатий қаршилаш ёниға бир навозиш ҳам илова қилиб, ҳожига юқоридан жой кўрсатди. Бу фавқулодда навозиш сабабини ўйламоққа ҳожи-нинг вақти йўқ, чунки ўзининг қайғуси ўйлашқа, фикрлашқа етарликдир.\nКўзининг оқу қораси бўлған Отабекнинг ҳоли нима кечти, қоронғи зиндонларда, рутубатлик, зах ер остларида очликдан, ташналикдан, совуқликдан азиз кўкрагини ерга бериб жон бердими-кин?— Золим беклар, қонхўр ҳокимлар, раҳмсиз жаллодлар, машъум дорлар ва қўрқоқ халқлар орасида кекса отасини, муштипар онасини кўралмай дунёдан кетдимикин?\n— Мана шундай минг турлик васвасалар ичида қаршисидағи Азизбекни ҳам унутмоқда эди.\nАзизбек бўлса «жавоҳир қадалған тожлар, олтин тахтлар, нозанин паривашлар, донғдор маҳрамлар» ҳақидағина ўйлар эди.\n— Ҳожи, — деди Азизбек сўз очиб, — маним сизни ўрдаға чақирғаним сабабини албатта билмагандирсиз?\n— Тақсир… чақиришингиз албатта фуқаронинг тинчлиғи, раоёнинг роҳати, ҳукуматнинг барқарор турмоғи учундир.\nҲожининг бу сўзи Азизбекни яшиндек урди. Унинг кўз ўнглари қоронғиланиб, ҳалиги ширин хаёллар тағи қоронғилиқда яшириндилар. Ул ортиқча ўнғайсизланди ва тилар-тиламас:\n— Шундоғ… — деди ва бир оз ўйланиб қолгандан кейин: — етмиш кунлик қамал билан хазинамиз жуда ғарибланди, ҳатто шу кейинги кунларда сипоҳларнинг озиғи учун ҳам қийналиб қолдиқ. Мана шу тўғриларда сизни кенгашка чақирған эдим, — деди.\n— Маъқул, тақсир.\n— Мен бу тўғрида бир қарорға ҳам келиб қўйдим.\n— Қарорлари муборак бўлғай.\n— Қарорим шундан иборатдирким, эртадан бошлаб юртка ўттуз икки тангадан солиқ сочасиз.\nЮсуфбек ҳожи юрт бесаранжомлиғи ва ўғул қайғуси билан асабийлашкан эди. Азизбекнинг бу аблаҳона қаро-рига қарши қизишди. Азизбекнинг бу золимона буйруғиға қарши қаттиғ сўзлар айтишка ўйласа ҳам аччиғини қандай кишига айтилишини ўйлаб, ўзини бир оз йиғди.\n— Тақсир, амрингизга қарши тушадирған жойим йўқ,— деди, — лекин шунисини бир оз ўйламоқ керакки, юрт етмиш кун қамал кечирди. Онадан туғма азоблар, очлиқлар ўткарди ва ўткармакда. Менга қолса бу кунларда ўттуз икки танга эмас, ўттуз икки қора пул солиш ҳам оғирдир. Юрт беш-ўн кун орқа-ўнгини олсин, сўнгра… — Ҳожи сўзини тугата олмади, ҳожининг терс сўзига чидалмаган Азизбек ваҳшийларча ҳайқирди:\n— Нима дейсан?!\nҲожи ишнинг бунчалик ёмонға кетишини ўйла-маған эди. Шу дақиқада ишнинг олдини олмаса, энди гап фақат Азизбекнинг жаллод чақиришиға келиб қолди:\n— Тақсир, сиз йиғ, дер экансиз эртага эмас, бу кунданоқ йиға бошлайман. Юрт қани бермасинчи? Фақат менга сизнинг буйруғингиз кифоядир.\nБу сўз Азизбекка сиҳр каби таъсир қилди, даҳлизда турғучи йигит орқалиқ жаллод чақиришға жўбланган тили ўз зарарига ҳаракатланди:\n— Ўрда бегига айт, ҳожига бир кимхоб тўн чиқариб кийдирсин! — деди.\nЮсуфбек ҳожи эгнида кимхоб чопон билан ўрдадан чиқди. Ўрдадаги «Чопон муборак бўлсин!» деб сўрағучиларға истеҳзо илжайиши остида бир турлик муҳмал жавоб берар эди. Ул ўрда кўпругидан ўтар экан, бояғидек қилиб ўзича яна бир кулимсираб қўйди ва телбаларча ўз-ўзига сўзланиб кетди: «Ўттуз икки тангадан солиқ йиғ, эмиш… Бир ҳафтадан кейинга қолмасин эмиш… Солиқ йиғишда қаршилиқ қилғанни даррага ётқизиш, мувофиқ кўрилганда осдириш ҳаққи ҳам менга берилган эмиш… Гўё Юсуфбек ҳам ўзидек бир қонхўрға, бир золимга айлансин эмиш… Мен қонхўрлиқ учун худонинг фарз қилған ҳажини адо қилмадим; олдимда ўғлум бор, менда бошқаларнинг ўғлини даррага ётқизиш чоғида кўндаланг келадирган виждон бор, дин бор, диёнат бор. Бизнинг халқни ер ютсин. Азизбекнинг тулкилигига учдида, унинг кечаги зулмларини унутди, етмиш кунлаб бир замон жон бериб, жон олиб ниҳоят хизмат ҳаққи учун ўттуз икки танга мукофот, энг кейинги бурда нонингни ҳам бер!»


Қонунларнинг қоғоздан амалга кўчишига масъулмиз | Ўзбекистон "Адолат" социал-демократик партияси\n6 Январь, 11:19 • Муносабат, Самарқанд вилояти, Янгиликлар • 161 марта кўрилди • Комментариев к записи Қонунларнинг қоғоздан амалга кўчишига масъулмиз нет\n“Кўприклар аллақачон ёниб кетган энди ҳеч қачон орқага қайтмаймиз” Президентимиз Шавкат Мирзиёевнинг Ўзбекистон Республикаси Конституцияси қабул қилинганлигининг 25 йиллигига бағишланган тантанали маросимдаги “Конституция — эркин ва фаровон ҳаётимиз, мамлакатимизни янада тараққий эттиришнинг мустаҳкам пойдевори” деб номланган маърузасидаги ушбу сўзлар ҳамон қалбимда ўз акс-садосини бериб турибди.\nПрезидентимиз бу сўзлари билан халқ ҳузурига хўжакўрсинга чиқаётган, қалбида эса “булар ҳаммаси вақтинча, бир йиллик иш” деган айрим раҳбарларнинг ҳаёлларига нўқта қўя олди. Тарих саҳифаларига сингиб кетган “Халқ билан мулоқот ва инсон манфаатлари йили» чин маънода ўзидан ёрқин излар қолдирди.\nАлбатта, фуқаронинг бирор ташкилот эшиги олдида “раҳбарни кўра оламанмикин” дея кун бўйи сарғайиб ўтириши қаерда-ю, раҳбарнинг ўзи “ҳолингиз қалай?” дея фуқаро эшигидан кириб бориши қаерда. Ахир бунинг ер билан осмонча фарқи бор. Ўтган 2017 йилимиз ана шундай катта тафовутга барҳам бера олгани, янги тизимга пойдевор қўйгани билан аҳамиятли бўлди.\nПрезидентимиз маърузаларида машаққатли ва шарафли йўлда эришган барча ютуқларимизни, энг аввало, конституциямиз билан боғлар эканлар, айни пайтда Асосий қонунимиз талабларини тўлиқ амалга ошириш борасида ҳали улкан вазифалар турганини халқимиз ҳаёт даражаси ва сифатини янада яхшилаш, инсон ҳуқуқ ва манфаатларини амалда таъминлаш бўйича ҳали кўп ишлар қилиниши кераклигини таъкидладилар.\nПрезидентимиз маърузаларида куюниб, “Президент фармон қабул қилди, шу билан ҳамма нарса ўз-ўзидан ҳал бўлади, деб ўйламанглар. Лекин бу фармон ҳали фақат қоғозда, уни амалга ошириш учун ҳаммамиз биргаликда ҳаракат қилмасак, кутилган натижага эришиш қийин бўлади” деган сўзлари мени депутат сифатида сергак торттирди. Чунки биз, депутатлар қоғоздаги қонун-қоидаларнинг ҳаётга татбиқ этилишида масъулмиз. Аммо, афсуски бу борадаги фаолиятимиз билан мақтана олмаймиз.\nАлбатта, бугун бефарқ раҳбар ёки депутат халқ орзу истакларидан, уларнинг яшаш тарзидан бехабар бўлиб фаолият кўрсатишга, бир сўз билан айтганда, “оёғини ердан узиш”га ҳаққи йўқ. Бугун Президентимиз барчамизнинг олдимизга янги-янги вазифалар қўяр экан, бунинг замирида обод ва фаровон турмуш, фарзандларимизнинг бахтли келажаги мужассам эканлигини чин юракдан ҳис этишимиз зарур. Зеро, бахту саодат ортда эмас фақат олдинда, қилинажак эзгу амалларимизда эканини тушуниш вақти келди.\nНуробод туман Кенгаши депутати\nҚонунларнинг қоғоздан амалга кўчишига масъулмиз was last modified: Январь 6th, 2018 by matbuot\n« Ислоҳотлардан кўзланган асосий мақсад – аҳоли турмуш фаровонлигини юксалтиришдир Эзгу мақсадларга йўғрилган мурожаатнома »


“Навоийазот” АЖдаги лойиҳалар рақобатбардошликни оширишга қаратилган\n26 Ноя 2019 2015\nЎзбекистон Республикаси Энергетика вазири “Навоийазот” АЖ да инвестициявий лойиҳаларни амалга ошириш жараёнини ўрганиш ва таҳлил қилиш мақсадида ишчи йиғилишини ўтказди, деб хабар қилади вазирлик матбуот хизмати.\nҲозирги пайтда “Навоийазот” АЖ да узоқ муддатли истиқболга мўлжалланган, технологияларни модернизация қилишга ва корхоналарни техник қайта жиҳозлашга йўналтирилган инвестициявий лойиҳалар фаол амалга оширилмоқда. Бундан мақсад ишлаб чиқарилаётган маҳсулот сифатини яхшилаш ва унинг таннархини пасайтириш ҳисобидан корхона маҳсулотининг мамлакат бозорида ва хорижий бозорлардаги барқарор рақобатбардошлигини таъминлашдан иборат.\nХусусан, “Навоийазот” АЖ негизида поливинилхлорид (ПВХ), каустик сода ва метанол ишлаб чиқариш мажмуаси қурилиши олиб борилмоқда. ПВХ ишлаб чиқаришнинг мўлжалланаётган қуввати 100 минг тонна, каустик сода – 71,8 минг тонна ва метанол – 295,4 минг тоннани ташкил этади.\nМаҳаллий поливинилхлорид ишлаб чиқариш қувватининг ташкил қилиниши, шунингдек каустик сода ва метанол ишлаб чиқариш қувватларининг кенгайтирилиши валюта маблағларини тежаш мақсадида импорт ўрнини босувчи маҳсулотни маҳаллийлаштириш; ишлаб чиқарилаётган импорт ўрнини босувчи маҳсулот номенклатурасини кенгайтириш ва мавжуд хом ашё ресурсларига чуқур ишлов берилишини таъминлайди; янги иш ўринлари яратилиши ҳамда кичик бизнес ва хусусий тадбиркорлик ривожланишига янги рағбат берилишига хизмат қилади.\nАммиак ва карбамид ишлаб чиқариш бўйича лойиҳанинг амалга оширилиши 2019-2020 йилларга мўлжалланган. Олинадиган маҳсулот қуввати йилига 660 минг тонна аммиакни ва 577,5 минг тонна карбамидни ташкил қилади. Ишлаб чиқаришга замонавий ресурсларни тежовчи технологиялар жорий қилиниши кўзда тутилмоқда. Лойиҳанинг амалга оширилиши “Навоийазот” АЖ да 1965-1967 йилларда фойдаланишга топширилган биринчи ва иккинчи навбатли аммиак ишлаб чиқариш бўйича маънан ва жисмонан эскирган ишлаб чиқариш ускуналарини фойдаланишдан воз кечиш имконини беради. Бу эса минерал ўғитлар ишлаб чиқариш учун аммиакни барқарор ишлаб чиқарилишини таъминлайди. Амалдаги ишлаб чиқаришларга нисбатан аммиак ишлаб чиқаришга энергия сарфи камаяди, атроф-муҳитга зарарли чиқаришлар даражаси пасаяди, азотли минерал ўғитлар ишлаб чиқарилиши ортади.\n“Навоийазот” АЖ да амалга оширилаётган яна бир лойиҳа – азот кислотасини ишлаб чиқариш билан боғлиқ. Бу йилига 500 минг тонна кучсиз азот кислотасини ишлаб чиқариш, 1-2 навбатли кучсиз азот кислотасини ишлаб чиқариш бўйича маънан ва жисмонан эскирган ишлаб чиқариш ускуналарини фойдаланишдан чиқариш имконини беради. Лойиҳанинг амалга оширилиши азот ўғитларини олишга йўналтирилган бир қатор ишлаб чиқаришларнинг янгиланишига ва ривожланишига туртки бўлади, ва бу ўз навбатида, республика қишлоқ хўжалигини ривожлантиришга хизмат қилади.


Тожикистон ёшлари нега ўз жонига қасд қилади?\nТожикистонда ўз жонига қасд қилиш ҳолатлари кўпайиб бормоқда. Жорий йилнинг дастлабки 9 ойи давомида биргина Сўғд вилоятида 130 дан ортиқ одам ўз жонига қасд қилди.\nРасмий маълумотларга кўра, ўтган 9 ой ичида Хўжанд шаҳрининг ўзидагина 32 та ўз жонига қасд қилиш ҳолати қайд этилган. Шулардан 15 таси ўлим билан якун топган. 17 ҳолатда эса ўз вақтида кўрсатилган биринчи тиббий ёрдам туфайли худкушларнинг жони сақлаб қолинган. Ўз жонига қасд қилганларнинг асосий қисмини ёшлар ташкил этади.\nЎзини ўлдиришда худкушлар турли йўлларни танламоқда. Маълум бўлишича, ўзини ўзи осиш худкушликнинг энг кенг тарқалган усулидир. 8 йигит ва 8 хотин-қиз ўлиш учун шу йўлни танлаган. Заҳар ёки заҳарли моддалар ичиб 9 киши ўз жонига қасд қилган бўлиб, уларнинг фақат биттаси эркакдир. Бундан ташқари, 3 йигит ва 2 аёл ўзини сувга ташлаб ғарқ қилган. Бир аёл эса ўзини баландликдан ташлаб жон таслим қилган.\nХўжанд шаҳри прокурорининг катта ёрдамчиси Саломат Қурбонова одамларнинг ўз жонига қасд қилиш сабаблари иқтисодий шароитнинг оғирлигига бориб тақалишини айтади.\n“Аксарият одамлар иқтисодий шароитнинг оғирлигидан асабийлашиб турли руҳий касалликларга йўлиқади. Оиладаги иқтисодий қийинчиликдан чиқиш йўлини топа олмай, кейин ўз жонига қасд қилади. Баъзи ҳолатларда аёлларнинг эрларнинг зуғуми ва тазйиқи натижасида ўз жонига қасд қилади”, - дейди С.Қурбонова.\nХўжанд шаҳрида ўз жонига қасд қилганлар орасида балоғат ёшига етмаган 4 бола ҳам бор. Хусусан, ёш келиннинг икки норасида гўдаги билан ўзини Сирдарёга ташлаши ҳам оиладаги зўравонлик оқибати сифатида эътироф этилмоқда.\nХўжанддаги “Гулрухсор” аёллар маркази олти ой давомида худкушликлар сабабини ўрганиб чиқди.\n“Тадқиқотлар шуни кўрсатдики, ўз жонига қасд қилиш 26 ёшдан 30 ёшгача бўлган хотин-қизлар ўртасида кўп учрайди. Жамоатчилик фикри бўйича энг хавфли вақт 18 ёшдан 30 ёшгача бўлган даврдир. Иккинчи хотин бўлиб эрга теккан ёлғиз аёлларда ҳам бу ҳолат кўп учрайди”, - дейди марказ раҳбари Дилбар Исмоилова.\nУнинг сўзларига кўра, сўнгги пайтларда ўз жонига қасд қилиш эркакларга нисбатан хотин-қизлар ўртасида кўпаймоқда.\n“Бунинг сабаблари кўп. Қашшоқлик, эрларнинг оилада болаларга ва хотинларига нисбатан зўравонлиги. Биз сўров ўтказган оилаларнинг ҳар тўрттасидан бири қашшоқлик чегарасида яшаётгани маълум бўлди. Худкушликнинг асосий қурбонлари носоғлом оилада яшаётгани аниқланди. Ўз жонига қасд қилганларнинг ҳар ўнтадан биттаси ўгай ота ёки ўгай она билан яшаган. Сўров ўтказилган оилаларнинг 37 фоизида қизлар жуда қаттиқ назоратда бўлган. Бу оилалардаги эркинлик оталар ва акалар томонидан чегаралаб қўйилган”, - деди Д.Исмоилова.\nХўжанддаги “Ёшлар ва тамаддун” жамоатчилик институти директори Абдусамад Султонов ёшларнинг худкушликка қўл уришига, энг аввало, жамиятни айблади.\n“Ёшларнинг жамиятда ўз ўрнини топа олмаётгани, ишсизлик, қашшоқлик худкушликни келтириб чиқараётган сабаблардандир. Ёшлар фаолиятини, уларнинг турмуш тарзини тўлалагича қамраб оладиган ҳукумат дастури йўқ. Қисқа вақт оралиғида 30 дан ортиқ кишининг ўз жонига қасд қилиши жуда нозик ва эътиборли масала эканини фақат нодавлат ташкилотлар эмас, ҳукумат ҳам яхшилаб ўйлаб кўриши керак”, - деди А.Султонов.


300дан ортиқ маҳсулот импортига бож солиниши юзасидан расмий изоҳ берилди\nИслом Жасимов / Фото: Kun.uz\n28 октябрь куни Савдо-саноат палатасида «2019 йил 29 июнь кунги ПҚ-3818-сонли «Ўзбекистон Республикасининг ташқи иқтисодий фаолиятини янада тартибга солиш ҳамда божхона-тариф жиҳатдан тартибга солиш тизимини такомиллаштириш чора-тадбирлари тўғрисидаги Қарори»га ўзгартиришлар киритиш тўғрисида»ги президент қарори юзасидан матбуот анжумани бўлиб ўтди.\nМаълумот учун, ушбу ҳужжат билан Ўзбекистонда 2020 йил 1 январдан бошлаб, ҳозирда нол ставкада бўлган 300дан ортиқ турдаги товарлар олиб кирилишига бож жорий этилади.\nТадбирни Савдо-саноат палатаси раисининг биринчи ўринбосари Ислом Жасимов очиб берди.\n«Энг аввало шуни таъкидламоқчиманки, мана шу ставкалар белгиланиши, яъни ташқи савдо билан шуғулланиш қоидаларига ўзгартиришлар киритилиши фақатгина иқтисодий манфаатларни кўзлайди ва бу ҳужжат, бу ўзгартиришларга бирор бир сиёсий тус бериш, уларни сиёсий восита сифатида баҳолаш мутлақо нотўғридир.\nХалқаро тажрибани ўрганиб, шундай хулосага келдимки, ҳар бир давлат ташқи савдони тартибга солади. Демакки, ташқи савдони тартибга солиш – ҳар бир давлатнинг ҳам ҳуқуқи, ҳам мажбурияти. Давлатимизнинг ҳуқуқий чорани қўллашга ҳам ҳаққи бор, ҳам ички ишлаб чиқарувчиларни ҳимоялашга мажбурдир.\nПротекционистик чоралар қўлланилди, деган гапларни эшитяпмиз. Бунинг бошқа йўли йўқ. Миллий манфаатларни ҳимоя қилиш учун давлат протекционизм чораларини қўллашга мажбурдир», – деган Жасимовнинг сўзларини келтирмоқда Kun.uz мухбири.\nССП раисининг биринчи ўринбосарига кўра, қабул қилинган ҳужжат давлат томонидан иккита вазифани бажаришга қаратилган.\n«Биринчиси, бу – ташқи савдодаги чекловлар орқали ички иқтисодиётда айрим миллий ишлаб чиқарувчилар учун монополия шароитининг яратилишига йўл қўймаслик.\nИккинчиси – хорижий маҳсулотнинг импорти туфайли иқтисодиёт стратегик соҳаларининг «ўтириб қолишига» йўл қўймаслик.\nТобора ва тезкорлик билан глобаллашиб бораётган жаҳон иқтисодиётида миллий иқтисодиётни бошқариш осон эмас. Агар бирор бир давлат ташқи савдони ўз ҳолига ташлаб қўйса, унда иқтисодиёт «истеъмолчи иқтисодиёт»га айланади», – деб таъкидлади Ислом Жасимов.


Тошкент, Ўзбекистон (UzDaily.uz) -- Ўзбекистонда сайловолди ташвиқоти даври қонунчиликка амал қилинган ҳолда ўтказилмоқда, Президентликка номзодларга ўз дастурларини тақдим этиши ҳамда сайловчилар билан учрашувлар ўтказиши учун тенг шароитлар яратилган. Умуман олганда сайлов кампанияси очиқ рақобат руҳида ва юқори ташкилий даражада ўтмоқда.\nБу ҳақда бугун Тошкентда оммавий ахборот воситалари вакиллари учун ўтказилган брифингда Мустақил Давлатлар Ҳамдўстлиги (МДҲ) кузатувчилар миссияси вакиллари томонидан айтиб ўтилди. Миссия аъзолари мамлакатимизда давом этаётган электорал мавсум ҳақидаги хулоса ва баҳоларини Ўзбекистон Республикаси Президенти сайловига тайёргарлик кўриш ва уни ўтказиш юзасидан кузатувнинг бориши ҳақидаги оралиқ ҳисоботида (28-ноябрь ҳолатига) баён қилишган. Бунда улар ўз вазифаларини эркин ва мустақил бажараётганини таъкидлади.\nМиссия аъзоларининг фикрича, округ ва участка сайлов комиссияларининг фаолият кўрсатиши учун зарур шарт-шароитлар яратилган, фуқаролар босма нашрлар, теле ва радиоканаллар орқали сайловга тайёргарликнинг бориши ҳақида хабардор этиб борилмоқда. Жисмоний ва юридик шахсларнинг мурожаатларини қабул қилиш, қонунбузилиш ҳолатларининг олдини олиш мақсадида жорий йилнинг 1-ноябридан Марказий сайлов комиссиясида кеча-кундуз фаолият юритаётган “ишонч телефони” ва электрон почтага алоҳида эътибор қаратилган.\nОралиқ ҳисоботда Ўзбекистондаги жамоат ташкилотлари давлат ҳокимияти ва бошқарув органлари билан ижтимоий шерикликда амалга ошираётган кенг миқёсли саъй-ҳаракатлари, хусусан, сайловга доир турли ижтимоий акциялари ўзининг аниқ ифодасини топган.\nМиссия аъзолари билдиришича, Марказий сайлов комиссияси сайлов жараёнининг очиқлиги ва ошкоралигини таъминлашда оммавий ахборот воситалари имкониятларидан самарали фойдаланмоқда. Ўзбекистон оммавий ахборот воситалари янгиликлар ва бошқа турдаги ахборот материалларида номзодларнинг сайловолди фаолиятини ёритиш вақти ва ҳажми бўйича бир хил шароит яратмоқда.\nЭслатиб ўтамиз, МДҲ кузатувчилар миссияси Ўзбекистон Республикаси Президенти сайловига тайёргарлик кўриш ва уни ўтказишни 17-ноябрдан бошлаб мониторинг қилмоқда. 10 нафар узоқ муддатли ва 60 нафар қисқа муддатли кузатувчидан иборат таркибдаги Миссияга МДҲ Ижроия кенгаши котиби Сергей Лебедев бошчилик қилади.\nСайлов мониторинги жараёнида МДҲ узоқ муддатли кузатувчилари мамлакатимиздаги округ ва участка сайлов комиссиялари фаолияти билан танишди, республиканинг турли ҳудудларидаги 104 та участкада бўлди. Бундан ташқари, 24-ноябрь куни бошланган ва 2-декабрда якунланадиган муддатидан олдин овоз бериш жараёнида ҳам иштирок этди.\nБрифингда таъкидланганидек, ўзининг якуний хулоса ва баҳосини Миссия сайлов мониторинги натижалари бўйича якуний ҳужжатида баён этади.\nМДҲ кузатувчилари журналистларни қизиқтирган саволларга жавоб қайтариб, сайлов кампанияси боришини сифатли ва ўз вақтида ёритиб бораётгани учун ОАВ вакилларига миннатдорчилик билдирди.


Муориньо Швайнштайгердан ёрдам сўрамоқда ёхуд Бастиан тўрт дақиқада Жозенинг фикрини ўзгартирди\n3 декабрь, 2016, 10:30\n"Манчестер Юнайтед"да бош мураббий Жозе Моуриньо ва германиялик ярим ҳимоячи Бастиан Швайнштайгер ўртасидаги муаммоли вазият барҳам топадиган кўринади.\nПортугалиялик мутахассис ёзда жамоага келиши билан биринчилардан бўлиб, Бастианни асосий таркибдан четлатган ва унга бошқа жамоага кетишни таклиф қилган эди. Моуриньо ҳатто футболчининг ёшлар таркибида майдонга тушишига ҳам йўл қўймади.\nБастиан "Манчестер Юнайтед"дан кетмасдан асосий таркиб учун курашишини айтди. Мана секин-аста у ўз мақсадларига етишмоқда. Жозе Моуриньо вазият тақозоси туфайли Бастиан Швайнштайгерни Англия лигаси кубогида "Вест Хэм"га қарши ўйинда тўрт дақиқага ўйинга туширди.\nМана энди Жозе Моуриньо оммавий ахборот воситаларига интервью бериб, Бастина Швайнштайгернинг "Манчестер Юнайтед"га ёрдами зарурлигини айтмоқда.\n- Бастиан жамоада қолиши мумкин, - деди Жозе Моуриньо. - У бизга ёрдам бериши керак. Муаммоаларга қарамай, у жамоадан кетмади ва кўп ишлаб, майдонга тушиш ҳуқуқини қўлга киритди. Менга мана шунақа дадил йигитлар ёқади.\nХуллас, Бастиан ўзининг қатъияти ва меҳнаткашлиги билан қайсар Жозенинг фикрини ўзгартира олди.


«Умид» жамғармаси битирувчилари анжумани ўтказилади » Muzlik.uz - O‘zbekiston yangiliklari\n«Умид» жамғармаси битирувчилари анжумани ўтказилади\n3−4 январь кунлари Тошкентда «Умид» жамғармаси стипендия дастурлари битирувчиларининг биринчи халқаро анжумани бўлиб ўтади. Тадбир мавзуси — «Янгиланаётган Ўзбекистонга янги авлод кадрлари», дея хабар қилди «Эл юрт умиди» жамғармаси «Газета.uz»га. Анжуманда 300 нафардан зиёд кишининг, жумладан айни вақтда хорижда яшаётган 120 дан ортик иштирокчининг қатнашиши кутилмоқда. Фооумнинг мамлакатни демократик янгилаш, таълим, сармоявий иқлимни яхшилаш, инновацион ривожланиш ва қишлоқ хўжалигига бағишланган бешта секцияда ўтказилади. Анжуман иштирокчилари илгари сурган таклифлар давлат органларига тақдим этилади, дейилади хабарда. "Газета.uz"да реклама Тадбирларда нафақат «Умид» жамғармаси битирувчилари, балки ўз билим ва тажрибалари билан ўртоқлашишни хоҳлаган бошқа ватандошлар ҳам иштирок этишлари мумкин. Ташкилотчилар яшаш, овқатланиш ва транспорт хизматлари харажатлари қоплайди. «Умид» жамғармаси 1997−2003 йилларда 828 нафар ўзбекистонлик мутахассис, жумладан 363 (44%) бакалавр ва 465 (56%) магистрнинг хорижда ўқишини молиялаштирди. Стипендиатлар АҚШ (343 киши), Буюк Британия (329 киши), Германия (84 киши), Франция (33), Япония (20), Канада (11) ҳамда Италиядаги (8) ОТМ ва илмий марказларда таҳсил олди. 2018 йил сентябрида президент Шавкат Мирзиёев ташаббуси билан худди шундай мақсадларда «Эл юрт умиди» жамғармаси ташкил этилди. Ўтган йили тўртта таълим дастури орқали 381 киши хорижга юборилди. 2019 йилда улар сони 600 кишидан ортса, 2020 йилда 1000 кишини ташкил этади.\n«Умид» жамғармаси битирувчиси ХТВда раҳбар лавозимига тайинланди\n«Эл-юрт умиди» жамғармаси такомиллаштирилади\n«Эл-юрт умиди» жамғармаси ташкил этилди\nИслом Каримов фонди хорижда ўқиш учун грантларни эълон қилди\n«Ташкент Урбания» фестивали 15-бор ўтказилади


«Германия Ўзбекистоннинг асосий технологик ва сармоявий шеригидир. Мамлакатда «MAN», «Claas», «Knauf», «Papenburg» каби немис компаниялари фаол фаолият юритмоқда, «Volkswagen» ва «Viessmann» ҳам ушбу бозорга биринчи марта кириб келди, «Siemens» ва «Bosch» ўз фаолиятини фаоллаштирди. Германия сармояларининг Ўзбекистонга оқими изчил ўсиб...\n200 минг пул ва гулни "писанд" қилмаган ўқитувчи ишдан ҳайдалди\n2021 йил 10 март куни Ўзбекистон Республикаси Олий Мажлиси Сенати Суд-ҳуқуқ масалалари ва коррупцияга қарши курашиш қўмитасининг мажлиси бўлиб ўтди. Унда Сенат аъзолари, Қорақалпоғистон Республикаси Жўқорғи Кенгеси, халқ депутатлари вилоятлар ва Тошкент шаҳар Кенгашлари доимий комиссиялари раислари, Қўмита ҳузуридаги экспертлар...\nЎзбекистон Президентининг сиёсати туфайли дунё мамлакатнинг жаҳонга юз тутаётганига гувоҳ бўлмоқда — "La Nazione"\n«Сўнгги йилларда Ўзбекистонда инсон ҳуқуқлари ҳимоясини таъминлаш, суд-ҳуқуқ тизимида амалга оширилган ислоҳотлар натижасида сезиларли ютуқларга эришилди, — деди у. — Шунингдек, жиддий маъмурий ислоҳотлар амалга оширилмоқда, электрон ҳукумат такомиллашмоқда ва жадал ривожланмоқда, оммавий ахборот воситалари ва блогерларнинг мустақиллигини таъминлаш соҳасида...\nЎзбекистон Республикаси Бош прокуратураси ҳузуридаги Иқтисодий жиноятларга қарши курашиш Департаменти Хоразм вилояти бошқармаси томонидан «Коррупция ва иқтисодий жиноятларга қарши курашишда Департамент органлари томонидан амалга оширилган ишлар: 2020 йил фаолияти мисолида» мавзусида матбуот конференцияси ташкил этилди. Бу ҳақда Департаментнинг Хоразм вилояти...\nКоррупцияни «мукофот», «лой», «улуш» дейишмасин, барибир моҳияти ўзгармайди\nБугунги кунда юртимизда коррупцияга қарши курашиш, уни давлат ва жамият ҳаётидан суғуриб ташлаш борасида жуда кўплаб ишлар амалга оширилмоқда. Коррупциянинг туб илдизлари жуда қадим даврларга бориб тақалади. Коррупция атамаси ҳақида турли қарашлар мавжуд. Масалан, Афлотун ва Арасту коррупцияни сиёсий категория,...\nЖорий йилнинг 3 март куни Тошкент вилоятида яшовчи фуқаро Х.Н. вилоят ИИББга ариза билан мурожаат қилади. Аризасида, ўзини Э.Н. «ДХХ Тошкент шаҳар бошқармаси кадрлар бўлими бошлиғи» деб таништирган шахс ўғлини ДХХ ҳарбий қисмларидан бирига ишга киритиб қўйиши учун 5 000...\nShowing 221-237 of 1,069 items.


ЧИГИТНИ ҚАЧОН ЭККАН МАЪҚУЛ? » Навоий вилояти қишлоқ ва сув хўжалиги бошқармаси\nБош саҳифа » Пахтачиликга оид тавсиялар » ЧИГИТНИ ҚАЧОН ЭККАН МАЪҚУЛ?\n14-04-2015, 10:53 | Пахтачиликга оид тавсиялар\nПрезидентимизнинг 2013 йил 12 февралдаги "2013 йилда ғўза навларини жойлаштириш ва пахта етиштиришнинг прогноз ҳажмлари тўғрисида"ги Қарорига асосан жорий йилда вилоятимизда 74000 гектар ерга ғўзанинг "Бухоро-8", 41600 гектар майдонга "Бухоро-6", 14800 гектарга "Бухоро-102", 12200 гектарга "Наманган-77", 12800 гектарга "Бешқаҳрамон" навлари, 5000 гектар ерга бир қатор янги навлар экилади. Умуман олганда, вилоят деҳқонлари бу йил 160400 гектар ерга чигит қадашмоқда. Бу майдоннинг 81400 гектарига 60, 29000 гектарига 90 сантиметрлик асосда, 50000 гектарига эса қўш қатор усулида чигит экиш белгиланган. Ушбу маълумотларга таяниб айтиш мумкинки, чигит экиладиган майдоннинг 72,1 фоизига ўртапишар ("Бухоро-6" ва "Бухоро-8"), 27,9 фоизига эса эртапишар навлар ("Наманган-77", "Бешқаҳрамон", "Бухоро-102" ва янги навлар) жойлаштирилмоқда. Бу эса ишни об-ҳаво кўрсаткичлари, ҳар бир навнинг морфологик белгилари, биологик хусусиятлари, агротехник тадбирлари, ўрта ва эртапишар навларга талаб этиладиган самарали ҳарорат йиғиндисини ҳисобга олган ҳолда ташкил этишни тақозо этади.\nКўп йиллик илмий кузатувларда ғўза экинининг яхши ривожланиши учун ҳаво ҳарорати + 25-30 даража оралиғида бўлиши кераклиги аниқланган. Чигит униб чиқиши учун зарур бўлган минимал ҳарорат 10-12 даражадир. Бошқача айтганда, чигитнинг униб чиқиши учун 100, экилганидан ўсимлик гуллагунга қадар 870-900 (биринчи рақам эртапишар навлар, иккинчи рақам ўртапишар навлар учун), дастлабки кўсак очилгунча 1730-1880 ва кўсакларнинг тўлиқ очилиши учун 550-750 даража самарали ҳарорат йиғиндиси талаб этилади. Бу ўртапишар навларда тўлиқ пишиши учун 2630 ва эртапишар навлар учун 2280 даража самарали ҳарорат кераклигини кўрсатди.\nЎртапишар навларнинг биринчи кўсаги 120-125 кунда очилади. Эртапишар навларда эса бунинг учун 105-110 кун етарлидир. Кўп йиллик ўртача ҳарорат кўрсаткичлари таҳлил қилинганда, вилоятнинг Қарши чўли шароитида йиллик самарали ҳарорат йиғиндиси 2867,6 даражани ташкил этди.\nУмуман олганда, вилоятимиз об-ҳавоси ўзига хос бўлиб, ўзгарувчан баҳори (айрим йилларда апрель ойида тинимсиз ёғингарчиликлар ва салқин ҳарорат кузатилади), ўта иссиқ ва қуруқ ёзи (иссиқ гармсел шамоли, чангли ва қумли тўзонлар эсади), салқин кузи (айрим йиллари октябрь ойида самарали ҳарорат 80 даражадан ошмайди) билан характерланади. Баъзида апрель ойидаги тинимсиз ёғингарчиликлар ва салқин ҳарорат чигитнинг май ойида экилишига сабаб бўлади. Ёки экилган уруғ униб чиқмайди, чирийди. Бу эса ҳосилдорликка жиддий салбий таъсир кўрсатади. Масалан, май ойида экилган ўртапишар навларнинг биринчи кўсаги 1 сентябрда очилади. Сентябрь ва октябрь ойларида эса кўсакларнинг тўлиқ пишиши учун талаб этиладиган 700-750 даража ҳарорат бўлмайди ва шу боис улар тўлиқ очилмай қолади.\nИюнь ойининг учинчи ўн кунлигида, июль ойида тўлиқ ва август ойининг биринчи ўн кунлигида кунлик ҳарорат ўта юқори бўлиши ғўза ўсимлигидаги кўплаб ҳосил элементларининг тўкилиб кетишига олиб келади. Бу эса деҳқонларимиздан ана шундай шароитда тўпланган ҳосилни сақлаб қолиш имконини берадиган агротехник тадбирларни қўллашни талаб этади. Яъни тажрибалар шуни кўрсатмоқдаки, ўртапишар ғўза навлари 20 апрелгача экилса, кўсакларнинг тўлиқ пишиб етилиши учун зарур бўлган самарали ҳарорат 1 ноябргача жамғарилади. Демак, кўсаклар 1 октябргача тўлиқ пишиб етилиши учун чигит экишни 10 апрелгача тугатиш лозим. Эртапишар ғўза навлари 10 майга қадар экилганда ҳам кўсаклар 1 октябрга қадар тўлиқ пишиб етилади. Аммо турли омилларга кўра, бу даврда экилган эртапишар навларнинг биринчи кўсаги 25 августдан 1 сентябргача очилиши мумкин. Натижада сентябрь ва октябрь ойларида мавжуд кўсакларнинг тўлиқ пишиши учун талаб этиладиган ҳарорат тўпланмайди. Бу ўз навбатида, бир қисм кўсакларнинг очилмай қолишига ва ҳосилдорликнинг кескин пасайиб кетишига сабаб бўлади.\nУмуман олганда, ҳосилни 10 октябргача тўлиқ йиғиштириб олишни мўлжал қилган деҳқонларимиз чигитни 10 апрелга қадар экиб олишлари керак. Бу нафақат мўл ва сифатли пахта етиштириш, балки кузги донни мақбул муддатда экиб, ундан ҳам юқори ҳосил олиш имконини беради.\nҚарши об-ҳавони кузатиш маркази томонидан берилган маълумотларга кўра, 2012 йилнинг июль ойида йиғилган фойдали ҳарорат йиғиндиси 632,2 даражани, 2011 йилда 612,7 даражани ва кўп йилликнинг ўртачаси 634,3 даражани ташкил этди. Бу 2012 йилнинг юқорида айтилган давридаги ҳарорат йиғиндиси кўп йиллик ўртача маълумотлардан 2,1 даражага кам, аммо 2011 йилга нисбатан 19,5 даражага кўп бўлганини кўрсатади. 2012 йил апрель ойининг дастлабки икки ўн кунлиги фойдали ҳарорат йиғиндиси ўртача кўп йиллик кўрсаткичдан (ўн кунликларга мувофиқ равишда) 2 ва 1,5, 2011 йил кўрсаткичидан эса (ўн кунликларга мувофиқ равишда) 34 ва 21 даража кўп бўлганлиги кузатилди. Аммо учинчи ўн кунликда ҳарорат пасайиб, ўртача кўп йиллик кўрсаткичга тенглашган бўлса-да, 2011 йил кўрсаткичидан 46 даражага паст бўлди.\nЎтган йил апрель ойининг учинчи ўн кунлигида ҳаво ҳароратининг пасайиши шу муддатда экилган ғўза ниҳоллари олган фойдали ҳарорат йиғиндисининг 2011 йил кўрсаткичидан 94,2 даражага кам бўлишига олиб келди. Ҳарорат пастлиги май ойида ҳам давом этиб, 2011 йилга нисбатан биринчи ўн кунликда 16,8, иккинчи ўн кунликда 33,3 ва учинчи ўн кунликда 6,4, умуман, бир ойда 56,5 даража паст бўлди. Июнда ҳам шундай ҳолат кузатилди. Июлда эса фойдали ҳарорат йиғиндиси 2011 йилнинг шу даврига нисбатан 19,5 даражага кўп, август ва сентябрь ойларида бу кўрсаткич 2011 йилдагига қараганда кам, октябрь ойида эса тенг бўлди. Қисқаси, ўрганишлар ўтган йили барча муддатларда экилган ғўза ниҳоллар олган фойдали ҳарорат йиғиндиси 2011 йилги кўрсаткичдан кам бўлганини кўрсатди.\nУшбу об-ҳаво маълумотлари таҳлили натижасига асосланиб хулоса қилиш мумкинки, деҳқонларимиз юқоридаги тавсияларга амал қилган ҳолда иш кўрсалар, фойдадан ҳоли бўлмайдилар.\nЯна бир жиҳат: экилиши режалаштирилган ўрта ва эртапишар навларнинг агротехнологияси билан танишишни унутманг. Шунингдек, ўртапишар навларни 10 апрелдан кечиктирмай экиш тавсия этилади. Айрим сабабларга кўра, чигит экиш муддати 15 апрелдан кейинга суриладиган бўлса, албатта, эртапишар навни экишга эришиш лозим.\nМаълумотни таҳрирлади: info - 8-08-2016, 09:23\nУзум ҳосилдорлигини оширишда, махсулотни юқори кўтаришда, сифатини яхшилашда асосий...\nҒўза навларидан юқори ва сифатли ҳосил олишда агротехниканинг ўрни жуда каттадир....\nМУДДАТ, МЕЪЁР, ЧУҚУРЛИК ВА НАМЛИК ЧИГИТ ЭКИШДА БУ ЖИҲАТЛАРГА ЭЪТИБОР\nВилоят ҳокимлиги ташаббуси билан ташкил этилган бу муҳим тадбирда аграр секторга оид...


Apple компанияси ижтимоий тармоқ учун патент олди\n06:56 / 09.05.2015 1379\nАҚШ Патентлар ва савдо белгиларни рўйхатдан ўтказиш бюроси Apple компаниясининг iOS платформасида ишловчи қурилмалар фойдаланувчиларига мўлжалланган ижтимоий тармоқни тузиш учун патент аризасини чоп этди.\nПатентланган илова “Турмуш тарзи билан бирлаштирилган ижтимоий гуруҳлар” деб номланади. Патентдаги таърифга кўра, унда фойдаланувчилар қуйидаги тарзда аниқланади: фойдаланувчининг қурилмаси ўзининг эгасининг ҳаракатланиши схемасини аниқлайди. Сўнгра фойдаланувчининг фаоллиги тарихини билган ҳолда, унинг турмуш тарзи ёки у ташриф буюрадиган жойлар тоифасини аниқлай олади.\nОлинган маълумотлардан фойдаланиб, илова фойдаланувчининг турмуш тарзи ёки ташриф буюрган муайян жойларига асосланиб ижтимоий тармоқ тузишни таклиф қилади ҳамда у ерга фойдаланувчига ўхшаш қизиқишга эга ёки у борадиган жойларга ташриф буюрувчи фойдаланувчиларни қўшилишини таклиф қилади. Шу тариқа ижтимоий тармоқ махсус мақсадлар учун қаратилган ижтимоий тармоққа айланади. Уни яратиш учун фойдаланувчидан ҳеч қандай ҳаракатлар талаб қилинмайди, у шунингдек аноним бўлиши мумкин.\nЯратилган ижтимоий гуруҳлар доирасида уларнинг иштирокчилари тезкор хабарлар билан ўзаро алмашишлари, учрашувлар ташкил этишлари ҳамда умумий тақдим қилиш жойида зарур ахборотни жойлаштиришлари мумкин бўлади.\nПатент аризаси 2013 йилнинг 4-чорагида топширилган эди. Ихтиронинг муаллифлари сифатида Лукас Марти, Шэннон Ма ва Майкл Дал Санто кўрсатилган.\nApple ишлаб чиқарадиган қурилмалар iOS операцион тизими остида ишлайди. Уларга iPhone смартфони, iPod touch плеери ва iPad планшетлари киради.


Monday, 02 May 2016 13:02\nӮтган дастурларимизда ҳаво ифлосланиши ва унинг оқибатлари ҳақида сӯҳбатлашдик. Мутахассислар фикрига кӯра ҳавонинг исиши омилларидан бири, бу ӯрмонлар масоҳати камайиб кетиши деб ҳисобланади.\nЕр кураси исиши бугунги кун долзарб мавзӯларидан бӯлиб, кӯплаб мутахассислар таважжӯҳини ӯзига жалб этган. Улар фикрига кӯра ер ҳавоси исишига углерод диоксиди кӯпайиши олиб бориши мумкун. Дунёда энг кӯп углерод диоксиди миқдори ёқилғи маҳсулотларни ишлатишдан ҳосил бӯлади.\nАтроф-муҳит ифлосланиши, натижада иқлимнинг глобал тарзда исишига асосий сабаб табиий ёқилғи захираларининг катта ҳажмда истеъмол қилинишидир.\nУндан кейин углерод диоксиди ҳосил бӯлишига дарахтларни кесиб ташлаб, ӯрмонларни йӯқ қилиш сабаб бӯлади. Соҳа бӯйича олиб борилган тадқиқотларга кӯра ӯрмонлар 18 фоиз бутун дунё углерод диоксидини шимиб олишади.\nШунинг учун ҳам уларни нобуд қилиш шу миқдордаги углерод диоксиди ер курасида муаллақ қолишига сабаб бӯлади.\nБирлашган Миллатлар Ташкилоти янги бир ҳисоботида агар ӯрмонларни йӯқ қилиш 2100 йилгача шу равишда давом эттираверса, ҳар йили жаҳон иқтисодига 1бир триллион доллар зарар етказаверади.\nЯпониядаги ӯрмонларни сақлаш бӯйича ташкил топилган муассаса матахассислари ҳам бу мавзӯнинг долзарблигига такидлашади. Улар олиб борган тадқиқотларга кӯра ҳар бир квадрат метр дарахт барги кунида 5 воҳид оксиген ҳосил қилиб, у 1 долларга арзийди. Бу кӯрсаткичларга кӯра ҳар бир 5 йиллик дарахт ӯртача ҳисоб билан 140 воҳид оксиген ҳосил қилади. Агар бу миқдор оксиген 1 йил ҳосил бӯлишини доллар билан санасак, унинг қиймати бир йилда 10 минг долларга етади.\nӮсимликлар ҳам углерод диоксидини шимиб олиб, уни тарқатишга ҳам қодир. Аммо углерод диоксидини ёмғир ҳосил қилувчи ӯрмонлар шимиб олади. Бу ӯрмонлар масоҳати камайиши углерод газининг ҳавода муаллақ қолишига сабаб бӯлиб, иқлим мушкулотларини янада оғирлаштиради.\nБошқа томондан Ер кураси исишидан ҳосил бӯладиган қурғоқчилик ҳам ӯрмонларнинг йӯқ бӯлишига сабаб бӯлади. Мисол учун: 2005 то 2010 йилгача Ер курасида шундай қурғоқчилик вужудга келдики ҳатто энг намли минтақаларга ҳам таъсирсиз қолмади.\nАмазонка ӯрмонлари бугунги кунда нобуд бӯлиш хатарига чалинган. Бу ӯрмон "ер ӯпкалари" номи билан шӯҳрат қозониб жаҳондаги об-ҳаво мезонини мӯътадил равишда сақлаш учун ҳаётан муҳим саналади.\nҚадрли тингловчилар! Сиз "Атроф-муҳитни асраб-авайлайлик" туркум эшиттириши навбатдаги сонини муқаддас Машҳад шаҳридан тинглаяпсиз. Дастуримиз давом этади. Бизни тинглаб боринг.\nАмазонка масоҳати 7.5 миллион квадрат метрни ташкил этиб, Бразилия, Перу, Эквадор,Колумбия, Венесуэла, Гвинея, Суринам ва Боливия давлатларига туташган. Амазонка ӯрмонлари ӯсимликлар ҳаёти билан Ер кураси экосферасини сақлашда асосий рол ӯйнайди.\nМутахассислар фикрига кӯра агар Амазонка нобуд бӯлса, Ер юзидаги чучук сувларнинг 20 фоиз йӯу бӯлиб, сув тақчиллиги мушкулотларини вужудга келтиради.\nБу ўзгаришлар аҳоли яшайдиган ҳудудларда инсонлар учун ҳалокатли оқибатларини келтириб чиқариши мумкин.\nКўпчилик регионларда иқлим ўзгариши натижасида ёғингарчилик миқдорида, қор ва доимий музликларнинг эриш тезлигида сезиларли ўзгаришлар вужудга келади, бу эса ушбу ҳудудлардаги сув ресурсларининг сифати ва миқдорида жиддий ўзгаришларга сабаб бўлади.\nШунингдек келажакда иқлимнинг тобора исиб бориши озиқ-овқат маҳсулотларини (буғдой, маккажўҳори, шоли ва ҳакозо) етиштиришга салбий таъсир кўрсатади, ҳайвонот ва ўсимлик дунёсида ҳам кенг кўламли кўчишлар кузатилади.\nУшбу кўчишлар давомида эса кўпчилик фаоллиги сустроқ бўлган турлар янги шароитларга мослаша олмай бутунлай йўқ бўлиб кетишлари мумкин.